text:
भगवान क चर्चा ( Bhagwank Charcha ) - खट्टर ककाक तरंग - हरिमोहन झा |
भगवान क चर्चा
(खट्टर ककाक तरंग)
ओहि दिन खट्टर कका हमरा देखि पुछलन्हि - हौ, आइ बहुत दिन पर देखलिऔह । कहाँ छिटकल जाइ छह ?
हम कहलिऎन्ह - खट्टर कका, अहाँ लग अबैत डर होइ अछि ।
खट्टर कका - से किऎक ?
हम – अहाँ भगवान कैं नहिं मानैत छिऎन्ह ।
खट्टर कका मुसकुराइत बजलाह - बुझह त भगवाने हमरा नहिं मानैत छथि। हम त हुनका मौसा कऽ कऽ बुझैत छिऎन्ह ।
हम – अहाँ कैं त सभ बात में हॅंसिए रहैत अछि ।
खट्टर कका – हॅंसी नहिं, सरिपहुँ कहैत छिऔह । देखह, लक्ष्मी ओ दरिद्रा, दूहू सहोदरा बहिन । हम दरिद्राक पुत्र; ओ लक्ष्मी क स्वामी । तखन सम्बन्ध में भाङ्गठ की ?
हम - खट्टर कका, अहाँ भगवानो सॅं परिहास करैत छिऎन्ह । परन्तु यदि भगवान नहिं रहितथि त एतेक रासे सृष्टि कोना होइत ?
खट्टर कका – जेना नित्य होइत अछि । एही गाम में सहस्रो सृष्टिकर्ता मौजूद छथि। आन काज में लोक बुड़िबक रहौ, परन्तु एहि कार्य में ````
हम - खट्टर कक, अहाँ त दोसरे दिस लऽ गेलहुँ । हमर तात्पर्य जे आदि सृष्टिकर्ता त मानहि पड़त ।
खट्टर कका भांगक पुड़िया खोलैत बजलाह – हौ, मानबा में हमरा एको रत्ती उजुर नहिं । परन्तु कनेक बुझा कऽ कहह । ओ आदि-पुरुष कहाँ सॅं एलाह ? आकाश सॅं टपकि पड़लाह ? अथवा अनादि काल सॅं सूतल छलाह, और निन्द टुटला पर एकाएक सृष्टि करबाक प्रवृत्ति भेलैन्ह ? यदि सृष्टि कैलन्हि त कोन रुपें ? यदि ई कही जे आदि में कोनो स्त्री कैं उत्पन्न कय स्वयं पुरुषक कार्य सम्पादित कैलन्हि त हुनका गारिए पड़ि जएतैन्ह ! यदि आदि में एकटा नर ओ एकटा नारी उत्पन्न कैलन्हि त दूहू में भाइ-बहिनक सम्बन्ध ! जौं ओहि सॅं समस्त शाखा-सन्तति भेल, त सम्पूर्ण मनुष्य जातिए पतित थीक । तखन ककरा हाथक छुइल पानि पिउल जाय !
हम कहलिऎन्ह - खट्टर कका, अहाँक तर्क में के सकत ? परन्तु आदि सृष्टिकर्ता केओ अवश्य छलाह ।
खट्टर कका भांग रगड़ैत बजलाह – बेस, मानि लेल जे ओ छलाह । परन्तु आब ओ की कऽ रहल छथि ? सृष्टिक जे कार्य छैक से त उत्तरोत्तर वृद्धिए पर छैक । सालोसाल हाँजक हाँज बच्चा जनमैत छैक । ताहि बीच में हुनका पड़बाक कोन प्रयोजन छैन्ह ? ओ पेंसन लऽ कऽ बैसथु ।
हम – खट्टर कका, ओ कि कात करोट भऽ कऽ बैसयबला छथि ? सर्वव्यापी घटघटवासी थिकाह । सर्व ब्रह्ममयं जगत ।
खट्टर कका - आब तों वेदान्त छांँटय लगलाह । परन्तु जे कहै छह ताहि पर अपना पूर्ण विश्वास छौह ?
हम - अवश्य । हममें तुममें खंभ खडग में, जहाँ देखो तहाँ राम ।
खट्टर कका - वाह रे ब्रह्मज्ञानी ! तखन हम पुछैत छी जे अहाँ पैखाना में बैसि क पूजा किऎक नहिं करैत छी ? चंदनक स्थान में मल किऎक नहि लेपैत छी ? दुर्गाक स्थान में मुर्गाक पूजा किऎक नहिं करैत छी ? चंडीक स्थान में रंडीक चरणामृत किऎक नहि पिबैत छी ?
हम - खट्टर कका, पवित्र ओ अपवित्रक विचार .......
खट्टर कका डटैत बजलाह - जखन सर्व ब्रह्ममयं जगत् तखन पवित्र की और अपवित्र की ? यदि भगवान सरिपहुँ घटघट-वासी थिकाह त मदिरा क घट में सेहो वास करैत छथि । तखन यज्ञशाला ओ मधुशाला में की अन्तर ?
हम - कुलवधु ओ वेश्या में त अवश्य भेद छैक ?
खट्टर कका भङ्गघोटना पटकैत बजलाह – की भेद छैक ? जैह ब्रह्म कुलवधूक शरीर में छथिन्ह, सैह ब्रह्म वेश्या क शरीर में । और जैह ब्रह्म पति में छथि न्ह, सैह जार में । तखन एतेक रासे टिटिंभा किऎक ?
हम - खट्टर कका, अहाँ सॅं पार पायब कठिन । परन्तु भगवानक महिमा अनन्त छैन्ह । ओ अन्तर्यामी सर्वशक्तिमान करुणानिधान ````
खट्टर कका – थम्हह, थम्हह, । एके बेर एतेक रासे विशेषण नहिं उझिलह । एक एकटा पचाबय दैह । हुनका अन्तर्यामी' किऎक कहैत छहुन्ह ?
हम - ओ सभक अभ्यन्तर में बास करैत छथि । हम अहाँ जे किछु करैत छी से हुनके प्रेरणा सॅं।'केनापि देवेन हृदिस्थितेन यथा नियुक्तोऽस्मि तथा करोमि।
खट्टर कका – बेस, त आब एही पर रहिहऽ । जौं दोसर डारि धैलह त एक भंगघोटना लगैबौह ।
हम – हॅं , लगा देब ।
खट्टर कका – अच्छा, त ई कहह जखन भगवाने सभ किछु करबै छथि तखन त हमरा लोकनि हुनका हाथक कठपुतरी भेलहूँ । जेना नचौताह, तेना नाचब ।
हम - ताहि में कोन संदेह ?
खट्टर कका - तखन हम पुछैत छिऔह जे साधु ओ चोर में की अन्तर ?
हम - साधु नीक कर्म करै छथि तैं उत्तम । चोर अधलाह कर्म करै अछि तैं अधम ।
ई सुनैत देरी खट्टर कका भंगघोटना उठबैत बजलाह – खबरदार ! तों तुरंत बाजल छलाह जे यथा नियुक्तोऽस्मि तथा करोमि । सभटा भगवाने करबैत छथि । वैह साधुक हाथ में माला ओ व्याधक हाथ में भाला धरबैत छथिन्ह । तखन फेर साधू कथी सॅं उत्तम और व्याध कथी सॅं अधम ? जे कहबाक हो से भगवान सॅं कहुन्ह ।
हमरा गोङ्गियाइत देखि खट्टर कका बजलाह - देखह एक रंग क बात बाजह। वेश्या जे कर्म करैत अछि से अपना प्रेरणा सॅं कि भगवानक प्रेरणा सॅं ? यदि भगवानक प्रेरणा सॅं त स्वयं भगवान दोषी छथि । यदि अपना प्रेरणा सॅं करैत अछि त ओ श्लोक काटि कऽ फेकह जे यथा नियुक्तोऽस्मि तथा करोमि ।
हम - खट्टर कका, हम की बाजू ? दुनू में एकोटा काटऽ योग्य नहिं बुझि पड़ै अछि । बिना भगवानक इच्छा सॅं एक टा तृण पर्यन्त नहिं डोलि सकैत अछि । और व्यभिचारक दोष भगवान पर थोपब, सेहो उचित नहिं ।
खट्टर कका - देखह , आब फेर हमर भंगघोटना सुगबुगाइत अछि । एक बात पर कायम रहह । की सभ बात भगवाने क इच्छा सॅं होइ छैन्ह ?
हम - अवश्य ।
खट्टर कका – बेस, तखन हम एक भंगघोटना कसि क तोरा लगबैत छिऔह । इहो त भगवानेक इच्छा सॅं हेतैन्ह ?
हमरा फेर गोंगियाइत देखि खट्टर कका बजलाह – बजै छह किऎक ने ? यदि सभ घटना भगवाने क इच्छा सॅं होइत छैन्ह तखन त जतेक हत्या ओ बलात्कार होइत छैक सभक छार-भार हुनके कप्पार पर छैन्ह ?
हम - खट्टर कका, भगवान अनन्त करुणामय छथि । एकटा गज पर संकट पड़लैन्ह त सुदर्शन चक्र लय दौड़लाह । एकटा भार्दूलक बच्चा कैं बचाबक हेतु महाभारत में गजघंट खसौलन्हि ।
खट्टर कका उत्तेजित होइत बजलाह - और हजारक हजार प्राणी जे नारायणी जहाज डूबय काल गोहारि कैलन्हि ताहि काल कि नारायण क सुदर्शन चक्र भोथ भऽ गेल छलैन्ह ? ओतेक मनुष्यक बच्चा जे कुम्भक मेला में पिचा क आर्त्तनाद कैलक ताहिकाल कि कान में तुर-तेल देल छलैन्ह जे गजघंटक बद ला में यमघंट खसा देलन्हि ? हौ, एहन भगवान कैं त कानक इलाज कराबक चाहिऎन्ह ।
हम - खट्टर कका, एना नहिं बाजी । ओ लोकनि पाप कैने हैताह, तैं क्लेश भोगय पड़लैन्ह ।
खट्टर कका - तखन त जतेक लोक सालोसाल कोशीक बाढि सॅं तबाह होइत छथि ओ सभ पापिए थिकाह ? जौं किनको बोच पकड़ि क घिसियबैन्ह त बूझी जे ओ अपन पूर्वजन्मकृत पापक भोग कऽ रहल छथि ? तखन गजो कैं डूबय दितऽथिन्ह ।
हम - गज पाप नहिं कैने हैताह ।
खट्टर कका - तखन ग्राह क मुँह में पड़लाह किऎक ? और जौं पुण्य कर्म कैने छलाह त स्वयं ताहि प्रताप सॅं बाँचि जैइतथि । भगवान कैं दौड़बाक कोन काज छलैन्ह ?
हम - जखन-जखन भक्त पर भीड़ पड़ैत छैन्ह तखन तखन भगवान स्वयं आवि कऽ रक्षा करैत छथिन्ह । ओ भक्तवत्सल थिकाह ।
खट्टर कका – अर्थात पक्षपाती थिकाह । जौं समदर्शी रहितथि त शबरी क बैर किऎक बेसी मीठ लगितैन्ह ? दुर्योधनक मेवा छोड़ि विदुरक साग किऎक खैतथि ? सुदामा एक मुठ्ठी चाउर देलथिन्ह तकरा बदला में त हुनका कोठा-सोफा बनि गेलैन्ह और हम जे बीस वर्ष धरि नित्य अक्षत छीटि कऽ पूजा कैलिऎन्ह से एकटा टटघरो नहिं बन्हबा भेलैन्ह ।
हम - खट्टर कका, यादृशी भावना यस्य सिद्धिर्भवति तादृशी । जे हुनकर जतेक भक्ति करैत छैन्ह तकरा ततेक फल भेटैत छैक ।
खट्टर कका - तखन ई कहह जे भगवक़न बनियाँ छथि । जतबा दाम देबैन्ह ताहि हिसाब सॅं तराजू पर तौलि कऽ देताह । तखन हुनका ओ दमड़ी साहु में की अन्तर ?
हम - खट्टर कका, भगवान दयामय छथि। हुनकर करुणा क अन्त नहिं छैन्ह।
खट्टर कका - तखन संसार में जे एतेक दुःख-दारिद्र्य छैक से दूर किऎक नहि करैत छथि ? रोग, शोक, दुर्भिक्ष, महामारी - एहि सभ सॅं लोक कैं पेरैत किऎक रहैत छथि ?
हम - लोक अपना कर्म क फल सॅं क्लेश पबैत अछि ।
खट्टर कका - तखन त कर्मे प्रधान भेल । भगवान क इच्छा कहाँ रहलैन्ह ? ओ दयो करक चाहताह त की कऽ सकैत छथि ? हमरा कर्मे नहि कैल रहत त देताह कहाँ सॅं ? और जौं कर्मे कैल रहत तखन फेर हुनकर एहसाने कोन ?
‘जौं कबीर काशी में मरिहें, रामक कोन नेहोरा ?
हम - भगवान सर्वशक्तिमान छथि ।
खट्टर कका भाङ्गक गोला बनबैत बजलाह - बेस । तखन ओ संसारक समस्त क्लेश किऎक ने दूर करैत छथि ? दुइए टा कारण भऽ सकैत अछि । एक त ई जे ओ चाहिते नहिं छथि ? दोसर ई जे चाहैत छथि, परन्तु कऽ नहिं सकैत छथि । जौं नहिं चाहैत छथि त निर्दय छथि । जौं नहि कऽ सकैत छथि त निर्बल छथि । तखन हुनका दयालु आ सर्वशक्तिमान – दूनू एक संग किऎक कहैत छहुन्ह ? एकर जबाब दैह, नहिं त फेर हमर भंगघोटना उठत ।
हम - खट्टर कका, अहाँक जबाब त बड़का बड़का नहिं दऽ सकैत छथि । हम की दऽ सकैत छी ? परन्तु एतबा त अवश्य जे भगवानक माया अपरम्पार छैन्ह । हुनका हेतु किछु असम्भव नहिं । ओ जे चाहैथि से कऽ सकै छथि ।
खट्टर कका - बेस त हम एकटा पुछैत छिऔह । भगवान आत्महत्या कऽ सकैत छथि ?
हम - खट्टर कका, अहाँ कैं त विनोदे रहैत अछि । परन्तु भगवान मरताह किऎक ? जखन जखन पृथ्वी पर पापक वृद्धि होइत छैक तखन तखन ओ धर्मक रक्षार्थ अवतार लैत छथि ।
खट्टर कका भभा कऽ हॅंसि पड़लाह । बजलाह – हौ, पाप की कहबैक छैक?
हम किछु विषण्ण होइत कहलिऎन्ह - पाप थिक हिंसा ओ व्यभिचार । ई त सभ जनैत अछि ।
खट्टर कका मुसकुरा उठलाह । बजलाह - से तोरा भगवान कैं पसिन्द नहिं छैन्ह ?
हम - कदापि नहिं ।
खट्टर कका भांग घोरैत बजलाह - तखन हम पुछैत छिऔह जे आदिकर्ता बाघ किऎक बनौलन्हि ? सिंह कैं ओहन नख किऎक देलथिन्ह ? घरियाड़ कैं ओहन दाँत किऎक देलथिन्ह ? साँप में ओतेक जहर किऎक भरि देलथिन्ह ? बिच्छू में डंक किऎक देलथिन्ह ? कुकुर,बिलाड़ि, गीदड़, हुराड़, गीद्ध, चिल्होड़ि - सभ कैं शिकारी किऎक बनौलथिन्ह ? हौ, यदि हुनका अहिंसे पसिन्द छलैन्ह त लड़बाक प्रबृत्तिए जीब मे किऎक देलथिन्ह ? पहिने स्वयं आगि लगा कऽ घैल लऽ कऽ दौड़ी - ई कोन बुद्धिमानी भेल ? ```` और यदि हुनका सतीत्व बड्ड पसिंद छलैन्ह त चौरासी लाख योनि में कै टा योनि सतीत्व बला छैन्ह ? दुइयो टा नहिं । जौं हुनका ब्रह्मचर्ये पसिंद छलैन्ह त सृष्टिक प्रक्रिया ओहन अश्लील किऎक बनौलन्हि ?......तों एखन नेना छह । सभ बात नहि बुझबहक ?
हम - खट्टर कका, अहाँ त उनटे गंगा बहा दैत छिऎक । तखन पाप पुण्यक भेदे की रहलैक ?
खट्टर कका बिहुँसैत बजलाह – तों वेदान्तियो बनबह और पाप-पुण्यक भेदो रखबह ! ई दूनू बात कोना हेतौह ? यदि सर्व ब्रह्ममयं जगत् , तखन त ई मानय पड़तौह जे वैह ब्रह्म माछ बनि जल मे विचरण करैत छथि और वैह मलाह बनि ओकरा जाल मे बझबैत छथि । वैह गज बनि चिचियाइ छथि, वैह ग्राह बनि मूँ ह बबैत छथि । वैह चोर बनि चोरी करैत छथि , वैह कोतवाल बनि ओकरा पकड़ैत छथि । वैह ब्रह्मचारी बनि योगासन लगबैत छथि , वैह व्यभिचारी बनि भोगासन लगबैत छथि । तखन पाप की और पुण्य की ?
हम कहलिऎन्ह - खट्टर कका, अहाँ त तेहन मकड़जाला लगा दैत छिऎक जे लोक कैं ससरबाक बाटे नहिं भेटैत छैक ।
खट्टर कका बजलाह – तोरा लोकनि अपने जाल में फॅंसि जाइत छह । एक बेर कहैत छह जे -
कर्म प्रधान विश्व करि राखा,
जो जस करहिं सो तस फल चाखा ।
और दोसर बेर कहैत छह जे -
होइहैं सोइ जो राम रचि राखा ,
को करि यत्न बढाबहि सखा ॥
कौखन कहैत छह जे भगवान सर्वव्यापी छथि ; कौखन कहैत छह जे ओ अवतार ग्रहण कय पृथ्वी पर अबैत छथि। खने कहैत छह जे भगवान समदर्शी छथि , खने कहै छह जे भक्तवत्सल छथि । एक दिस अद्वैतवादी सेहो बनैत छह और दोसर दिस पाप-पुण्य क भेद सेहो मानैत छह। एही द्वारे तेहन घुरची लागि जाइत छह जे लटपटा कऽ फॅंसि जाइत छह । बड़का बड़का पंडित एहि ससरफानी में ओझरा जाइत छथि ।
हम - खट्टर कका, अहाँ त ततेक प्रकारक शंका उत्पन्न कऽ दैत छिऎक जे आस्तिको क मन डवाँडोल भऽ जाइ छैक । आब अही कहू जे भगवान छथि कि नहिं ?
खट्टर कका मुसकुराइत बजलाह - छथि त अवश्ये । तखन प्रश्न ई जे ओ हमरा सभक सृष्टि कय अपन लीला कऽ रहल छथि अथबा हमरे लोकनि हुनक सृष्टि कय अपन मनोविनोद कय रहल छी ?
हम - खट्टर कका, ई त और शंका धऽ देलिऎक । अहाँ कि भगवान कैं काल्पनिक कऽ कऽ बुझैत छिऎन्ह ?
खट्टर कका विनोदपूर्वक बजलाह - नहिं । वास्तविको भगवान होइ छथि । जैह भाग्यवान सैह भगवान् । 'भग' शब्दादेव 'भाग्यं' निष्पद्यते । से जिनका जतेक प्रचुर राशि में उपलब्ध छैन्ह से तेहन बड़का 'भगवान' छथि । जिनका नहिं छैन्ह से अभाग्यवान छथि । ओ सृष्टि की करताह ?
हम कहलिऎन्ह - खट्टर कका, अहाँ भांगक तरंग में भगवानो कैं लेलिऎन्ह ।
खट्टर कका भांग छनैत बजलाह – हौ, हमर एक पूर्वज (उदयनाचार्य) एक बेर भगवानो कैं डटने रहथिन्ह जे -
ऎश्वर्यमदमत्तोसि मामवज्ञाय तिष्ठसि ।
नास्तिकानां सभायां तु ममाधीना तवस्थितिः ॥
“हे भगवान् ! अहाँ एहि घमंड मे नहि रहू जे अहीं क अधीन हमर अस्तित्व अछि । नास्तिक सभक बीच में अहूँक अस्तित्व हमरे अधीन रहैत अछि ।"
तहिना हमहूँ सुना कय कहैत छिऎन्ह -
सदा तिष्ठसि नेपथ्ये, चोरवत निभृतः कथम ।
उत्थितेषु तरंगेषु ममाधीना तव स्थितिः ॥
‘चोर जकाँ सदिखन नुकायल की रहैत छी ? सामने आबि कऽ लोक कैं अपन मुँह देखबियौक ।..... हौ, जखन हमर तरंग उठैत अछि तखन भगवानो कैं डर होइत हैतैन्ह जे ई कतय भसिया कऽ लऽ जाएत । जौं कतहु हेताह त सुनिते हैताह । नहिं त अरण्यरोदने बुझह ।
खट्टर ककाक भांग तैयार भऽ गेल छलैन्ह । बजलाह - जे हो । आइ कोनो लाथे दू घड़ी भगवान क चर्चा त भेल ।
एक घड़ी आधा घड़ी आधो में पुनि आध ।
भगवानक चर्चा सरस, हरय कोटि अपराध ॥
ई कहि खट्टर कका दू बुन्द भगवानक नाम पर उत्सर्ग कय भरलो लोटा स चढा गेलाह ।
Harimohan Jha Ki Kahaniya
Maithili Story
- asked 8 months ago
- B Butts


c: text/html

text: पटना. दिल्ली मे भेल 'दामिनी'क संग ओ जयपुर (सीकर) मे मात्र 11 वर्षक दरभंगाक लड़की संग भेल बलात्कारक विरोध मे आ न्याय केर मांग करैत स्त्रीवर्गक सुरक्षा हेतु मजबूत कानूनक निर्माणक मांग मे मैथिल यूथ परिषद् द्वारा 07 जनवरी 2013 (सोमदिन) कें सांझ 5 बजे सं 7 बजे धरि कारगिल चौक, गाँधी मैदान, पटना मे कैंडल मार्च एवं शांतिपूर्ण विरोध प्रदर्शन केर आयोजन कयल गेल. कैंडल मार्च गाँधी मैदान थाना सं शुरू भ' गाँधी मैदानक चारू कात होइत कारगिल चौक गेल. एहि प्रदर्शन मे सुजीत चौधरी केर कुशल नेतृत्व मे मैथिल यूथ परिषद्क बिहार प्रदेश समन्वयक कुमार आशुतोष रंजन, संयोजक अनुज झा, नगर समन्वयक रौशन मिश्रा (पटना-पूर्वी) एवं मनीष मिश्रा (पटना-पश्चिमी), अंकित झा, दुर्गेश कुमार पाठक, अभिषेक कुमार झा, रौशन कुमार झा, बुद्धिनाथ ठाकुर, चंद्रशेखर गिरी, शम्भुनाथ झा, सुमन कुमार झा, रंजित कुमार झा, राकेश कुमार, देवाशीष गौतम, पवन कुमार सहित अनेक युवा लोकनि शामिल भेलाह. (Report: मिथिमीडिया ब्यूरो)

robotstxt: allowed

filter: keep


text:
ⓘ गौरीगञ्ज गाउँपालिका
गौरीगञ्ज गाउँपालिका झापा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद झापा जिलामे साविकक महाभारा, कोरोबारी आ गौरीगञ्ज गाउँ विकास समितिसभके मिलाए गौरीगञ्ज गाउँपालिका बनाएल गेल अछि । गौरीगञ्ज गाउँपालिकाक कूल क्षेत्रफल १०१.३५ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकक कूल जनसङ्ख्या ३३,०३८ रहल अछि । ई गाउँपालिकाक सिमाना पूर्वमे झापा गाउँपालिका आ भारत, पश्चिममे मोरङ जिला, उत्तरमे गौरादह नगरपालिका तथा दक्षिणमे भारत धरि फैलल अछि ।


text:
विकिपिडिया:परिचय
विकिपीडिया एकटा मुक्त ज्ञानकोष अछि जे दुनियाभरिक योगदानकर्ता द्वारा लिखल जा रहल अछि । ई एकटा विकि अछि जकर अर्थ अछि कि क्यो - कोनो लेखकेँ एहि पृष्ठकेँ बदलू लिंककेँ क्लिक कए बदलि सकैत अछि । एहि पृष्ठकेँ बदलें लिंक सुरक्षित पन्ना केँ छोड़ि सर्वत्र अछि ।
ई प्रोजेक्ट 15 जनवरी, 2001 केँ अंग्रेज़ी मे शुरु भेल आ'अंग्रेरेज़ी विकिपीडियामे चवालिस लाखसँ बेशी लेखपर कार्य भय रहल अछि । जखन कि मैथिलीमे मैथिली विकिपीडियाक प्रारम्भ जनवरी २००८ मे भेल ढेर-रास १३,६८८ लेखपर कार्य कएल जा रहल अछि । अन्य भाषां केँ मिलाय १ करोड सँ बेशी लेख पर कार्य भय रहल अछि । अंग्रेज़ी विकिपीडियामे प्रति दिन भरि दुनिया सँ शत-सहस्र योगदानकर्त्ता हजार-हजारक संख्यामे परिवरत्तन कए रहल छथि आ' बहुत रास नव लेख बनि रहल अछि । ई मैथिली म सेहो भ सकैत अछि, मात्र एकटा आरम्भक आवश्यकता अछि । मैथिली विकिपीडीया अथि इन्कूबेटर यानि कि परीक्षणमे रहल अइछ। एहि विकीमे नियमित योगदान करत रहल मैथिलीभाषी योगदाताक सकृय सहभागिता बनकर एकर इन्कुबेटरसँ बाहर निकाल सकत अइछ।


text:
अभिमन्यु
अभिमन्यु हिन्दू धर्मग्रन्थ महाभारतक एक महत्त्वपूर्ण पात्र छी तथा पूरु कुलक राजा आ पञ्च पाण्डवसभमे सँ अर्जुन तथा शुभद्राक पुत्र छल । ओ भगवान कृष्णक भानिज छल जे मत्स्य वंशक राजकुमारी कन्या उत्तरासँ विवाह केनए छल ।[२] महाभारत अनुसार हुनका कौरबसभ छलद्वारा कारुणिक अन्त कएल गेल बताएल गेल अछि । ओ एक साहसिक योद्धा छल जे चक्रव्यूह भेदन करै लेल स्वयं चलि गेल छल ।
उत्पतिसंपादित करें
अभिमन्यु हिन्दू धार्मिक ग्रन्थ महाभारतक नायक अर्जुन आ सुभद्राक (बलराम आ कृष्णक बहिन) पुत्र छल । अभिमन्युकें चन्द्र देवताक पुत्र सेहो मानल जाइत अछि । धारणा अछि की समस्त देवतासभद्वारा अपन पुत्रसभक अवतारक रूपमे धरती पर भेजने छल मुदा चन्द्रदेव कहलक की ओ अपन पुत्र वियोग सहन नै करि सकल अतः हुनकर पुत्रकें मानव योनीमे मात्र सोलह वर्षक आयु देल जाए ।[३]
वाल्यकाल आ विवाहसंपादित करें
अभिमन्युक बाल्यकाल अपन नानी गाम द्वारका धाममे बितेने छल । हुनकर विवाह महाराज विराट जे मत्स्य वंशक छल ओकर पुत्री उत्तरासँ भेल । अभिमन्युक पुत्र परीक्षित, जकर जन्म अभिमन्युक मृत्योपरान्त भेल । परीक्षित कुरुवंशक एकमात्र जीवित सदस्य पुरुष भेलाक कारण भयङ्कर युद्ध समाप्ति पश्चात पाण्डव वंशकें आगा बढेने छल ।[४]
योद्धासंपादित करें
अभिमन्यु एक असाधारण योद्धा छल । ओ कौरव पक्षक व्यूह रचना, जकरा चक्रव्यूह कहल जाइत छल । अभिमन्यु चक्रव्यूहकें सातमे सँ छह द्वार भेद देनए छल । कथानुसार अभिमन्यु अपन माताक कोखमे रहैत समय अर्जुनक मुख सँ चक्रव्यूह भेदन कऽ रहस्य जानि लेनए छल । मुदा सुभद्राकें बीचमे निद्रामग्न होमए सँ ओ व्यूहसँ बाहर एबाक विधि नै सुनि सकल । अभिमन्युक म्रृत्युक कारण जयद्रथ छल जे अन्य पाण्डवसभकें व्यूहमे प्रवेश करै सँ रोकि देनए छल । समभवतः एकरे लाभ उठाए व्यूहक अन्तिम चरणमे कौरव पक्षक सम्पूर्ण महारथी युद्ध कऽ मापदण्डकें भुलाए ओ बालक पर चढ़ाई करि देलक, जाहि कारण ओ वीरगति प्राप्त केलक । अभिमन्युक मृत्यु पश्चात अर्जुन जयद्रथके वधक सपथ लेनए छल ।
प्रतिज्ञासंपादित करें
अभिमन्युक मृत्युक जानकारी सुनलाक बाद, अर्जुन सूर्यास्तक दोसर दिन जयद्रथकें मारवाक प्रतिज्ञा लेनए छल आ एना करैमे असफल रहैक कारण, आत्म-बलिदानद्वारा तुरन्त आत्महत्या करवाक निश्चय केलक । युद्धक चौदहम दिन, अर्जुन कौरव सेनाकें तबाह करि देलक आ दिनक अन्तमे जयद्रथके शिर काटि देलक ।
सन्दर्भ सामग्रीसभसंपादित करें
- ↑ अभिमन्यु, geni.com, मार्च ३, २०१५।
- ↑ "The Sampradaya Sun - Independent Vaisnava News - Feature Stories - May 2009"।
- ↑ "The Mahabharata, Book 1: Adi Parva: Sambhava Parva: Section LXVII"।
- ↑ V, Jayaram, "The Life and Legend of Abhimanyu"।


text:
सन्दर्भः अन्तर्राष्ट्रीय नारी दिवस
श्यामसुन्दर यादव ‘पथिक’
प्रिय सखी ललिता
सु–मधुर याद
हम अहिठाम जेना–तेना जीनगी काइट रहल छियौ । तोहर कुशलता आ सुखी जीवनके लेल ईश्वरसँ दुनु हाथ जोडि कए कामना करैत छियौ ।
गै हम त एखन अप्पन सासुरमे नारकीय जीवन बितारहल छियौ । कतेक पीडा–बेदना आ गञ्जन सहि रहल छियौ ओ सभटा बात पत्रमे त सम्भव नहि छै मुदा आइ अपन दिलक किछु बात एहि पत्रक माध्यमसँ लिख रहल छियौ । हमर बाबुजीक आर्थिक अवस्था आऽ लाचारीपनाके विषयमे तोरा त बुझले छौ । कतेक दुःख काइट, कतए कतए जा कए दहेजक टका प्रबन्ध कएने छलै । हम त बाबुजी कहैत रहियै कमसे कम हमरा उच्च शिक्षा हासिल करए दीअ मुदा ओ सभ हमर बातके नहि धीआन देलक । कहलक जे लडका ओभरसियरी क कए प्राइभेटमे काज क रहल छै आ देखएमे सेहो बड्ड सुन्दर छै । एहेन सु–अवसर किया छोडब ? दहेजक लेल नगद तीन लाख टका, अन्य सरसामानसहित एकटा मोटरसाइकिलके माग भेल छल ।
दहेजक फरमाइस पूर्ती करए हमर बाबुजी पाँच कट्ठा गोँडहा खेत बेच देलक । खौब धुमधाम सऽ बिआह भेल । ओना त हम ततेक नहि बुझैत छलियै । यद्यपी बिआहके बात सुनि हम सेहो खुशीये छलियै । तैं बाबु–मायक बातके प्रतिवाद नहि क’ सकलियै । दहेजक रुपमे माग भेल टका सहित सभ सामान पूर्तिक कए देलक मुदा मोटरसाइकील बादमे देब से बाबुजी प्रतिवद्धता कएने छल । बिआहक किछु महिनाधरि त हमरा सासुरमे बड्ड मलार दुलार भेलौ । सासु ससुर सेहो बड्ड मानैत छल । हमरा त एना बुझाइत छल जे हमरा हम स्वर्गक संसारमे आबि गेल छी । कनियो माय बाबुजीक रिक्तताक आभास नहि होइत छल । घरवाला सेहो जान सऽ बढि कए मानैत छल । हुनक प्यारमे हम दुनियाक सभ किछु भुइल जाइत छलौं । ओ हमरा एतेक खुशी दैत छल से बात हमरा पत्रमे लिखनाइ सम्भव नहि छौ । दुनियाँके सारा खुशी हमरा मिलल छल ।
गै, कि कहियौ ? ओ खुशीक क्षण नहि रहि गेलौ । एखन हमरा एना बुझाइय जे हम कोन नरकमे चलि आएल छी । कोन जनमके पाप कएने छलौ जे हमरा एहेन दर्द सहए पडि रहल अछि ।
बिआहक तीन चारि महिना बाद हमर खुशीक संसारमे अगडाही लागि गेलौ । एकर एक मात्र कारण छल दहेज । अर्थात दहेजक रुपमे गछल गेल मोटरसाइकिल बाबुजी नहि द सकलाक बाद हम एखन सासु, ससुर आऽ घरवालाक लेल अप्रिय बनि गेल छी । बिआहक तीन महिनाक बाद सासु दहेजक मोटरसाइकीलक चर्चा करए लागल । ओ हमर ससुरके सेहो अपना पक्षमे ल कए हमरा उलहन उपराग देनाइ शुरु क देलक । नैहरास मोटरसाइकील आनवाक लेल मानसिक पीडा थपैत गेल । हम बाध्य भऽ गाम जा कए बाबु मायके सभटा बात कहलियैन्ह । घरक आर्थिक जर्जरता, गम्भीर बिमार माय आ हमर पीडा सुनि कए बाबुजी कानए लागलखिन्ह । हम सेहो स्तब्ध भ गेलियै । हमरो नहि रहल गेल । घारमे घार मिलाकए बाबु, माय आऽ हम खुब कानलौं । बाबुजी कनैत कहलैन्हि ‘साबित्री, तोहर बिआहमे गोँडहा खेत बेचए पडल । पाँच कट्ठा डिह मध्ये दू कट्ठा मायक ईलाजमे बिका गेल । एखनो मायक अवस्था ओहने छौ, बौआ बालगोबिन्द आ जानकीक पढाइक खर्च जुटबए परैय । एखन आरा मीलमे काज करैत छी आ वैह टका स जेनातेना गुजारा चलाबए पडि रहल अछि । तों सम्धी, सम्धीन आ दुल्हाके कहि दीहै जे हमर बाबुजी बिआहमे गछलाहा मोटरसाइकिल किछु महिनाबाद खरिद देत । एखन लाचारी छै ।
बाबुजीक दुःखडा सुनि हम किछु नहि बाजि सकलौं । पुनः लौटके सासुर एलौ, नैहरक समस्या सुनेला पर हमर घरवाला आ सासु मिल कए निर्घात माइरपीट कएलक । हम सहैत रहि गेलौं, ओ सभ हमर देहपर लात मुक्का बरसावैत रहि गेल । बाबु मायक अवस्था देखि कए गञ्जन सहैत रहलौं । एकोबेर हमरा सासु, ससुर आ घरवाला निक बात नहि कहैत छौ । काल्हिधरि जे घरबाला हमरा अपन जान सऽ बढि कए मानैत छल आइ वैह घरबाला दहेजक कारण बिरान बनि गेल अछि । हम एतेक अप्रिय भ गेलियौ जे हमरे बाबुजीक देलहा पलङ्गपर ओ सुतैत छथि आ हम निचामे अछुत जँका गोनैर पर कहुना कहुना राइत बितबए छी । एतबे नहि, कखनोकाल हमर घरवाला हमरासँ बातो क लैत अछि त सासु दहेजक उपराग द कए हुनका मोनके घुमा दैत अछि । कोनो न कोनो बहाना बना कए सासु हमर घरवालासँ माइर खुआवैत रहैय । एखनधरि सभकिछु हम वरण करैत जा रहल छियौ ।
ललिता, एखन त हमर सासु हमर घरवालाके सिखा पढा कए तुल क देने छथि । दोसर शादी करए लेल सेहो कहि रहल अछि । बेर–बेर हमरा घरस निकालएके प्रयास कएल जा रहल अछि । एकबेर त हमर घरवाला घरमे नहि छल, हमर सासु हमरा सुतल अवस्थामे बिछाओनमे मट्टितेल छिट कए आगि लगा देलक । हम निन्दमे रही, देहमे आगि लागल छल । शरिरक किछु भाग जख्मी भऽ गेल । अस्पताल पहुँचाओल गेल । एक सप्ताहक बाद अस्पतालस पूर्जी काटलक । हमर पुतौह देहमे मटिया तेल ढाइर आइग लगाकए आत्महत्या करैत छल से कहि नवका प्रपञ्च रचि हमर सासु लोकसभके पतियावैत छथि । घरक बात छी केकरा कही, लोक नहि निक कहत, यैह सोचि चुप रहि गेलौं ।
एहि घटनाके बाद हमर देह झामर भऽ गेल छौ । हमर जीवनसँगी सेहो आब हमरा आओर गलत नजरि सऽ देखए लागल छथि । हम कि करी आ नै करी, किछु नहि फुराइय । बाबुमायके अपन बेदना सुना कए हुनका सभके दिमागक बोझ नहि बनए चाहैत छी । बेर–बेर हमरा घरस निकालल जा रहल छियौ, हम घुरि कए पुनः आबि नारकीय जीवन बिता रहल छियौ ।
आखिर आब कि करी ? जिनगी बोझ बुझाइत रहैय । कखनोकाल ईहो मोन होइत रहैय जे जिनगी समाप्त क ली । मुदा जिनगी समाप्त केनाइ त जीनगीस हार माननाइ थिक । तैं हम जिनगीस’ कदापी हार नहि मानएके पक्षमे छी । कियाक त हम मानव छी । जाधरि जीयब ताधरि संघर्ष करब । समाजक लोक सेहो केहेन संवेदना विहिन छै से तोरा बुझले छौ । दहेज प्रथाक कारणसऽ कतेको महिलाके आगि लगाकए जराओल जा रहल छै । हँसी–खुशी सऽ जीनगी जिबएके लालसा होेइतो अकालमे बिभिन्न बहानामे मारल जा रहल छैक ।
एखनो समाजमे गाय महीस जँका लडकाक खरिद बिक्री भ रहल छैक । जे लडका जतेक चेतनशील अर्थात जतेक पढहल ततेक दाम । पशु जँका खरिद बिक्रीक व्यापार कहियाधरि चलैत रहत ? मानव सृष्टिमे महिला आ पुरुष दूटा मात्र जाति रहितो महिलाप्रति एहेन बिभेद कियाक ? हँ गै ललिता, एखनो हमर तोहर समाजमे दहेजेक कारण कतेको बेटीसभक बिआह नहि भ पाबि रहल अछि । देखादेखि सभक आँखिक सामने अन्याय भ रहल अछि । एहन कु–प्रथा अन्त्य करबाक नाममे प्रत्येक साल करोडो टका खर्च भ रहल अछि मुदा प्रतिफल शुन्य अछि । अपनाके अभियानी कहएवाला व्यक्तिसभ स्वयं दहेज लेनदेनके प्रतिष्ठा बुझि कारोबार क रहल अछि । कानून त बनल अछि मुदा रक्षके भक्षक बनल अछि । आखिर केकरापर आश करब ? समाजक एहेन रित देखिकए आओर चिन्ता लागैत रहैय । सभकेओ पुरुषके गाइर मात्र पढैत रहैत छी मुदा आइ हम अपन सासु अर्थात महिलेद्वारा पीडित छी । कियाक त सदिखन दहेजक बात हमर साउसे करैत रहैत अछि ।
ललिता, हमरा पीडा असहय भेलाक बाद आइ मोनक बात चिट्ठीक माध्यमस लिखए लेल बाध्य भ गेलियौ । गै तुँ त हमर अति निकटके सँगी छी ने । तैं तोरालग एकता प्रस्ताव राखि रहल छियौ । हमरा पूर्ण रुपेण विश्वास अछि । तों पूरा करबिही । हमरा पता चलल जे तोरो घरवाला दहेजक कारण सऽ तोरा छोडि देने छौ । एखन गामेमे मजदुरी क कए गुजारा चला रहल छे । आब किछु करए पडतौ । हम तुँ जे दुःख झेल रहल छी एकरा आब अन्त्य करए खातिर शसक्त अभियान चलाबए पडतौ । कियाक त एनजिओवादीसभ एखनधरि स्वार्थसिद्धि मात्र कएलक अछि । तैं डलरबादीसभके पाछाँ छोडि हमरे तोरे अभियानके आगु बढबए परतौ । हम सेहो एहि नारकीय पारिवारिक जीवनस एहिबेरक अन्तराष्ट्रिय नारी दिवसके अवसरमे माथमे ललका कपडा बाँधि उन्मुक्त भ अभियानमे जुटबाक सोच बनौने छियौ ।
नहि चाही एहन सामाजिक कुसंस्कार एवम् मानवता बिरोधी क्रियाकलाप । जा धरि जीयव सामाजिक बिकृति विरुद्धक अभियानमे जुटब । दुलहा खरिद बिक्री करएवाला आ दहेजक दानवके समाजस मेटाय क’ रहब । गै ललिता, एहन नारकीय जीनगी जी के कि करबे ? तैं आब देरी नहि कर जुटि जो अभियानमे । हँ, एकटा बात याद रखिहे नारी दिवसक दिन गामक पुरनी पोखैरपर भिनसरे ठिक चाइर बजे अबिहे । हम ओहिठाम बाट तकैत रहबौ । गै घरस आबएकाल किछु नहि लिहे । बस एकटा झोरामे कलम आ डायरी ल लिहे ।
ललिता, चिठि सेहो नम्हर भ रहल छै । अभियानेके क्रममे आओर विशेष बात करबे करबौ । सप्पत हमर तों ठिक समयपर एबेटा करिहे । हम बाट तकैत रहबौ । एखनके लेल एतबे ।
तोहर सखी
साबित्री


text:
नवका- पुरनका लेख सर्च करु...
बिहार मे केंद्रीय विश्वविद्यालय
बिहार मे एकटा केंद्रीय विश्वविद्यालय खोलय जाएत. ई फैसला केन्द्र सरकार के तरफ सं लेल गेल अछि. बिहार के संग- संग 12 राज्य मे सेहो केंद्रीय विश्वविद्यालय खोलय जाएत. ई राज्य अछि गुजरात... हरियाणा... हिमाचल प्रदेश... जम्मू-कश्मीर... झारखंड... कर्नाटक... केरल... उड़ीसा... पंजाब... राजस्थान... आओर तमिलनाडु . एकरे संग तीनटा विश्वविद्यालय के केंद्रीय विश्वविद्यालय मे सेहो बदलय जाएत. जेहि वर्तमान विश्वविद्यालय के केंद्रीय विश्वविद्यालय के दर्जा देल जाएत ओहि मे मध्य प्रदेश मे सागर के हरिसिंह गौर विश्वविद्यालय... छत्तीसगढ़ मे बिलासपुर के गुरु घासीदास विश्वविद्यालय आओर उत्तराखंड के श्रीनगर के हेमवती नंदन बहुगुणा गढवाल विश्वविद्यालय शामिल अछि
सदस्यता लें टिप्पणियाँ भेजें (Atom)


text:
एडुवार्ड बेर्नश्टाइन
एडुवार्ड बेर्नश्टाइन (सन् १८५०-१९३२) - जर्मन सामाजिक-जनवादक आ दोसर इन्टरनेसनलक घोर अवसरवादी धाराक एक जना नेता, संशोधनवाद तथा सुधारवादक सिद्धान्तकार छी। ओ उन्नाइसौं शताब्दीक आठम दशकक मध्यसँ सामाजिक-जनवादी आन्दोलनमे सरिक भेल छल । सन् १८८१ सँ १८८९ तक जर्मन सामाजिक-जनवादी पार्टीक केन्द्रीय मुखपत्र (Der Sozialdemokrat) ('सामाजिक-जनवादी') क सम्पादक रहल । सन् १८९६-१८९८ ताका Die Neue Zeit ('नयाँ समय') पत्रिकामे 'समाजवादक पूर्वाधारसभ आ सामाजिक-जनवादक कार्यभार' शीर्षकअन्तर्गत अलग पुस्तकक रूपमे प्रकाशित केलक । इ रचनामे ओ खुलस्त रूपमे क्रान्तिकारी मार्क्सवादक दार्शनिक, आर्थिक तथा राजनैतिक आधारसभ संशोधन ल्यावैत आह्वान केने छल । पुँजीवादअन्तर्गत मजदुरसभक आर्थिक अवस्था निक तुल्यावैत सुधारक निम्ति संघर्ष कैर बेर्नश्टाइन मजदुर आन्दोलनक मुख्य कार्यभार घोषित केलक , साथ "आन्दोलन हि सबथोक छी, अन्तिम लक्षय कुछन नै अछि " कह्व अवसरवादी सूत्रवाक्य प्रस्तुत केलक । प्रथम विश्वयुद्ध (सन् १९१४-१९१८)क अवधिमे ओ सामाजिक-अन्धराष्ट्रवादी स्थिति अपनाने छल । वर्षसभमे सेहो साम्राज्यवादी पुँजीजीवीवर्गक नैतिक समर्थन करैत रहल आ अक्टोवर समाजवादी क्रान्तिक तथा सोभियत संघक विरोध केलक । [१]
सन्दर्भ सामग्रीसभ[सम्पादन करी]
- ↑ भ्ला. इ. लेनिन: संकलिन रचना / भाग १-४. काठमाडौं: ऐरावती प्रकाशन, २०६३. p. ४९०-४९१


text:
ⓘ माधवप्रसाद घिमिरे (साहित्यकार)
माधवप्रसाद घिमिरे स्वच्छन्दतावादी भावधारा आ परिष्कारवादी शैली भेल कुशल नेपाली साहित्यकार कवि आ गीतकार अछी । उनकर बाल्यावस्थासँ निरन्तर रुपमे नेपाली साहित्यक कविता, खण्डकाव्य, गितिनाटक, कथा, अनुवाद लेख -प्रबन्ध जहिने अनेकौं विधा-उपविधासभमे निरन्तर कलम चलैत अायल बहुमुखी प्रतिभा छी । प्रकृतिका अनेकन बिबिध पक्ष सभके अपन जिवन्त रचना सभामे समावेश करैत जिवनके प्रकृतिसापेक्ष ढङगसँ व्याख्या कैर उनकर लेखाईसभ दिर्घसाधना भरल अछी । ओ १९९२ सालमे गोरखापत्रमे अपन कविता छपावैला छल । उनकर नवमञ्जरी, घामपानी, नयाँ नेपाल, किन्नर-किन्नरी जहिने कवितासङ्ग्रह सङ्कलित अछी । हुनका राष्टकवि सँ सेहो सम्मानित कएने अछी ।
1. सुरुवाती जीवन
माधवप्रसाद घिमिरेक जन्म वि.सं.१९७६ असोज ७ गते लमजुङ जिलाक पुस्तुन गाउँमे भेल । जन्मिएके तीन वर्षवाद उनर मात बित गेल । ६ वर्षक उमेरसँ अक्षर चिनलक उनकर ८–९ वर्षक उनेरमे गाउँके फुलेबाबासँग पञ्चांग अध्ययन कैलक । ११ वर्षके उमेरमे घर छौइड दुराडाँडालमजुङ गाउँक संस्कृत पाठशाला हाईत काठमांडूके रानीपोखरीमे रहल संस्कृत प्रधान पाठशाला आ तीनधारा संस्कृत पाठशालाधरि आबैत ओ प्रथम उत्तीर्ण कैलक । तहिना अध्ययनके लेल ओ बनारस पुचल। घिमिरे भारतमे बनारसक क्विन्स विश्वविद्यालयसँ सर्वदर्शनमे शास्त्री केने छल।
2. पेशागत जीवन र अन्य
१४ वर्षक उमेरमे ज्ञानपुषप शीर्षकमे वि.सं.१९९२ मे गोरखापत्रमे पहिल रचना छपाआ काव्य सिर्जनामे प्रवेश केलक । घिमिरे २००५ सालमे गोरखापत्रमै सह-सम्पादकक जागिरे सेहो छल । बनारससँ शास्त्री प्रथम खण्ड उत्तीर्ण कैलावाद वि.सं. १९९८ सालमे भाषानुवाद परिषदसँ मासिक २५ रुपैयाँ तलबमे लेखक पदमे आ २००१ सालमे गोरखापत्र दैनिकमे मासिक ४० रुपैयाँ तलबमे सहायक सम्पादक रहै काज कैलक। ओकरवाद २०१० सालमे लक्ष्मीप्रसाद देवकोटाक अध्यक्षतामे गठन भेल काव्य प्रतिष्ठानमे चार वर्षधरि सदस्य छल।
वि.सं. २००८ सालमे लमजुङ फर्किएर माध्यमिक विद्यालयक प्रधानाध्यापक भऽ शिक्षा क्षेत्रमे प्रत्यक्ष रूपमे संलग्न भेछल ।
चर्चित राष्ट्रिय गीत गाउँछ गीत नेपाली क रचनाकार घिमिरे क अन्य चर्चित गीत सभमे फूलक थुङ्गा बगेर गयो तारादेवी तथा आजै र राति के देखे सपना नारायण गोपाल अछी। ओ वि.सं. २०१४ सालमे नेपाल राजकीय प्रज्ञाप्रतिष्ठानक सदस्य भेलावाद आजीवन सदस्य, उपकुलपति, कुलपति भऽ प्रज्ञाप्रतिष्ठानमे लाबा समयधरि सक्रिय रहल ।
3. कृति
उनकर काविक यात्राक पहिल कृति नव मञ्जरी वि.सं. १९९४ सालमे प्रकाशित भेलावाद यात्रा निरन्तर अछी। गौरी राष्ट्रकवि माधव घिमिरेद्वारा लिखल शोककाव्य अछी । साझा प्रकाशन विसं २०१५ सालमे प्रकाशित भेल ई काव्यमे १२ उपशिर्षकमे लिखल कवितासभ संग्रहित अछी ।


text:
मुगलई पराठा
मुगलई पराठा एक प्रसिद्ध बाट भोजन छी जे भारतक पश्चिम बङ्गाल राज्यक कोलकाता आ अगलबगलक क्षेत्र आ बंगलादेशमे लोकप्रिय अछि । ई एक नरम पकायल रोटी छी जाहिमे कीमा, अण्डा, प्याज आ मर्चाई प्रयोग कएल जाइत अछि ।
नारियल
नारियल एक बहुवर्षी आ एकबीजपत्री गाछ छी। एकर गाछ लम्बा तथा शाखा रहित होएत अछी। मुख्य गाछके ऊपरी सिरे पर लम्बा पत्तिसभक मुकुट होएत अछी। ई वृक्ष समुद्रक किनार या नमकीन जगह पर पावल जाएत अछी। एकर फल हिन्दुसभके धार्मिक अनुष्ठानसभमे प्रयुक्त होएत अछी। ब ...
कोलकाता
कोलकाता / k oʊ l ˈ k ɑː t ɑː, पहिने कलकत्ता / k æ l ˈ k ʌ t ə, भारतक दोसर सबसँ पैग महानगर छी । ई पश्चिम बङ्गालक राजधानी आ भारतक पाँचम पैग बन्दरगाह सेहो छी । ई बङ्गालक खाडीक शीर्ष तट सँ १८० किलोमीटर दुर गङ्गाक दाहिना किनारामे स्थित अछि । एतयक जनसङ ...
लिम्बु जाति
लिम्बु नेपालमे बसोबास कएनिहार एक आदिवासी किराँत जाति छी । याक्थुङ सेहो कहल जाइवला लिम्बुसभ पुरान किराँत राज्यक वा पूर्वी नेपालक पहाडी क्षेत्र आ आओरो पुर्वक किछ क्षेत्रक आदिवासी छी । शाब्दिक अर्थमे लिम्बुक नजदिकी अर्थ धनुर्धारी होइत अछि । ओसभ अपना ...
कालीघाट काली मन्दिर
कालीघाट काली मन्दिर पश्चिम बङ्गाल, भारतमे अवस्थित हिन्दु देवी कालिक मन्दिर छी । ई एक ५१ टा हिन्दु शक्तिपीठ मध्ये एक छी । कालीघाट कलकत्ताक हुगलि नदिक किनारमे रहल काली देवीमे समर्पित घाट छल । कलकत्ता सहरक नाम सेहो कालीघाट कहब शब्दसँ लेने अछी । नदी ...
पोद्दार
पोद्दार नेपाली आ भारतीय लोगसभक एक उपनाम छी। अग्रवालक छोडि, ई एक जाति छी। ई मुख्य रूपसँ पश्चिम बङ्गाल,बिहार, राजस्थान आ पञ्जाबमे पावल जाइत अछि। बङ्गलादेशमे, पोद्दार मुस्लिम गुटसभक होइत अछि, सामान्यतया चौधरी मुसलमानसभक रूपमे निर्दिष्ट कएल जाइत अछि। ...
नउगाँ जिला
ई जिला २४°३२ सँ २५°२३ उत्तर अक्षांश आ ८८°२३ सँ ८९°१० पुर्व देशान्तरणमे अवस्थित अछि । नउगाँ जिला बङ्गलादेशक कुल क्षेत्रफल मध्ये ३४३५.६७ वर्ग किलोमिटर अोगटेने अछि। ई जिलाके भरातक पश्चिम बङ्गाल राज्य उत्तरसँ घेरने अछि तहिना ई जिला दक्षिणमा राजशाही आ ...
फरीदाबाद
फरीदाबाद भारतक उत्तरी राज्य हरियाणा प्रदेशक प्रमुख शहर छी । ई फरीदाबाद जिला अन्तर्गत पडैत अछि । एकरा सन् १६०७ मे शेख फरीद, जहांगीरक खजाञ्चीद्वारा बनाएल गेछल । हुनकर उदेश्य एहि ठामसँ जाइवला राजमार्गक रक्षा करनाए छल । ई क्षेत्र राजधानी दिल्लीसँ २५ ...
चिनीओट जिला
चिनीओट जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, अटक शहर छी । ई जिलाक कुल क्षेत्रफल २,६४३ अछि, तथा वर्ष सन् १९९८ क जनगणनाक अनुसार, एकर कुल जनसंख्या ९६५,१२४ छल । एतय बाजल जायवला प्रमुख भाषा पञ्जाबी अछि, जबकि उर्दू प्राय ...
सियालकोट जिला
सियालकोट जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, सियालकोट शहर छी । ई जिलाक कुल क्षेत्रफल ३,०१६ अछि, तथा वर्ष सन् १९९८ क जनगणनाक अनुसार, एकर कुल जनसंख्या ४,३०४,१५० छल । एतय बाजल जायवला प्रमुख भाषा पञ्जाबी अछि, जबकि उर ...
चकवाल जिला
चकवाल जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, चकवाल शहर छी । ई जिलाक कुल क्षेत्रफल ६,५२४ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,०८३,७२५ छल । एतय बाजल जायवला प्रमुख भाषा पञ्जाबी अछि, जबकि उर्दू प् ...
सरगोधा जिला
सरगोधा जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, सरगोधा शहर छी । ई जिलाक कुल क्षेत्रफल ५,८५४ अछि, तथा वर्ष सन् १९९८ क जनगणनाक अनुसार, एकर कुल जनसंख्या २,६६५,९७९ छल । एतय बाजल जायवला प्रमुख भाषा पञ्जाबी अछि, जबकि उर्दू ...
मुल्तान जिला
मुल्तान जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मुल्तान शहर छी । ई जिलाक कुल क्षेत्रफल ३,७२० अछि, तथा वर्ष सन् १९९८ क जनगणनाक अनुसार, एकर कुल जनसंख्या ३,११६,८५१ छल । एतय बाजल जायवला प्रमुख भाषा पञ्जाबी अछि, जबकि उर्द ...
मण्डी बहाऊद्दीन जिला
मण्डी बहाऊद्दीन जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मण्डी बहाऊद्दीन शहर छी । ई जिलाक कुल क्षेत्रफल २,६७३ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,१६०,५५२ छल । एतय बाजल जायवला प्रमुख भाषा पञ्जाब ...
साहिवाल जिला
साहिवाल जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, साहिवाल शहर छी । ई जिलाक कुल क्षेत्रफल ३,२०१ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,८४३,१९४ छल । एतय बाजल जायवला प्रमुख भाषा पञ्जाबी अछि, जबकि उर्द ...
मियांवाली जिला
मियांवाली जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मियांवाली शहर छी । ई जिलाक कुल क्षेत्रफल ५,८४० अछि, तथा वर्ष सन् १९९८ क जनगणनाक अनुसार, एकर कुल जनसंख्या १,०५६,६२० छल । एतय बाजल जायवला प्रमुख भाषा पञ्जाबी अछि, जबकि ...
ओकाड़ा जिला
ओकाड़ा जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, ओकाड़ा शहर छी । ई जिलाक कुल क्षेत्रफल ३,००४ अछि, तथा वर्ष सन् १९९८ क जनगणनाक अनुसार, एकर कुल जनसंख्या २,२३२,९९२ छल । एतय बाजल जायवला प्रमुख भाषा पञ्जाबी अछि, जबकि उर्दू ...
लोधराँ जिला
लोधराँ जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, लोधराँ शहर छी । ई जिलाक कुल क्षेत्रफल २,७७८ अछि, तथा वर्ष सन् १९९८ क जनगणनाक अनुसार, एकर कुल जनसंख्या ११,७१,८०० छल । एतय बाजल जायवला प्रमुख भाषा पञ्जाबी अछि, जबकि उर्दू ...
ननकाना साहिब जिला
ननकाना साहिब जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, ननकाना साहिब शहर छी । ई जिलाक कुल क्षेत्रफल २,९६० अछि, तथा वर्ष सन् १९९८ क जनगणनाक अनुसार, एकर कुल जनसंख्या १,४१०,००० छल । एतय बाजल जायवला प्रमुख भाषा पञ्जाबी अछि, ...
कसुर जिला
कसुर जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, कसुर शहर छी । ई जिलाक कुल क्षेत्रफल ४,७९६ अछि, तथा वर्ष सन् १९९८ क जनगणनाक अनुसार, एकर कुल जनसंख्या ३,४६६,००० छल । एतय बाजल जायवला प्रमुख भाषा पञ्जाबी अछि, जबकि उर्दू प्रा ...
औरङ्गाबाद, महाराष्ट्र
औरङ्गाबाद भारतक महाराष्ट्र राज्यक एक महानगर छी । अजन्ता गुफा आ एलोरा गुफा विश्व सम्पदा क्षेत्रमे सूचीवद्ध भेला कारणसँ ई एक महत्वपूर्ण पर्यटक केन्द्र छी । औरङ्गाबाद शहर एक प्रमुख उद्योगिक शहर तथा शिक्षाक केन्द्र छी । ई एक जिला तथा क्षेत्रीय मुख्या ...
पुणे
पुणे भारतके महाराष्ट्र राज्यकs एक महत्त्वपूर्ण शहर छी। यी शहर महाराष्ट्रके पश्चिम भाग, मुला आ मूठा इ दुनु नदिसभके किनार बसल अछि आर पुणे जिलाक प्रशासकीय मुख्यालय छी। पुणे भारतक छठम सबसं बड़का शहर आ महाराष्ट्र कs दोसर सबसं बड़का शहर छी। सार्वजनिक स ...
नागपुर
नागपुर महाराष्ट्र राज्यकs एक प्रमुख शहर छी। नागपुर भारतके मध्यमे स्थित छै। महाराष्ट्र कs यी उपराजधानीकs जनसंख्या २४ लाख अछि। नागपुर भारतकs १३हम आ विश्वक ११४हम सबसं बड़का शहर छी। नागपुरक लगभग आधा आबादी मराठी भाषा बोलैत अछि। यी नगर संतरा,सम्तोलाके ...
गणेश चतुर्थी
गणेश चतुर्थी हिन्दुसभक एक प्रमुख उत्सव छी । ई उत्सव भारतक महाराष्ट्र लगायत अन्य स्थानमे खुब धूमधामसँ मनाएल जाएत अछि । गणेश चतुर्थी सँ अनन्त चतुर्दशी तक दस दिन गणेशोत्सव मनावल जाएत अछि ।
एस एम कृष्णा
एस एम कृष्णा, जन्म१९३२, पूरा नाम- सोमनाहल्ली मल्लैया कृष्णा, वर्ष१९९९ से २००४ कर्नाटक के मुख्यमंत्री रहल आर वर्ष २००४ से २००८ तक महाराष्ट्र के राज्यपाल रहल।
अजन्ता गुफासभ
अजन्ता गुफासभ स्थानीय रूपमे ज्ञात महाराष्ट्र, भारतमे ३० टा पाषाण कट स्थापत्य वास्तु गुफासभ स्थित अछि । ई स्थल द्वितीय शताब्दी ईशा पूर्वक छी । एतय बौद्ध धर्म सँ सम्बन्धित चित्रण आ शिल्पकारीक उत्कृष्ट नमूनासभ पाबल जाएत अछि । एकर संगे सजीव चित्रणसभस ...
एलोरा गुफासभ
एलोरा या एल्लोरा एक पुरातात्विक स्थल छी, जे भारतमे औरङ्गाबाद, महाराष्ट्र सँ ३० कि.मि. क दूरी पर स्थित अछि । एकरा राष्ट्रकूट वंशक शासकसभद्वारा बनाओल गेछल । अपन स्मारक गुफासभक लेल प्रसिद्ध, एलोरा युनेस्कोद्वारा घोषित एक विश्व धरोहर स्थल छी । एलोरा ...
बान्तवा भाषा
Infobox language |name=बान्तवा |nativename= |region=नेपाल के पूर्वी क्षेत्र तथा भारत के सिक्किम, दार्जिलिग और कालिम्पोङ |speakers=१,३०,००० |date= २०६८ जनगणना |ref=e18 |familycolor=Sino-Tibetan |fam1= चिनियाँ-तिब्बती |fam2=महाकिराँती? |fam3=किराँत ...
विधान सभा
विधान सभा या वैधानिक सभा जकरा भारतक बहुतेक राज्यसभमे निचला सदन या सोल हाउस सेहो कहल जाएत अछि।दिल्ली आ पुदुचेरी नामक दुई केन्द्र शासित राज्यसभमे सेहो एहि नामक प्रयोग निचला सदनक लेल कएल जाएत अछि। ७ द्विसदनीय राज्यसभमे उपरी सदनकें विधान परिषद कहल जा ...
भारतीय खाना
भारतीय भोजन या भारतीय खाना अपन भीतर भारतक सम्पूर्ण क्षेत्र, राज्यक अनेक भोजनसभक नाम छी । जना भारतमे सब किछ अनेक आ विविध अछि, भारतीय भोजन सेहो ओहि रुपेंण विविध अछि । पूरब पश्चिम, उत्तर आ दक्षिण भारतक आहार एक दोसरसँ बहुत भिन्न अछि । भारतीय भोजन उपर ...
गुलाब जामुन
गुलाब जामुन एक प्रकार क पकवान छी जे मैदा, खोया तथा चीनी से बनाएल जाएत अछी।गलाब जामुन नामक एक फल सेहो होएत अछी, जेकर बारे मे बहुत कम लोग जानैत अछी। गुलाब जामुन बनावे के लेल प्रतिकिलो खोये मे सौ ग्राम मैदा मिलावी |एहिमे कने बेकिँग सोडा सेहो मिलावी। ...
महाद्वीपीय खाना
महाद्वीपीय खाना या कॉण्टिनेंटल खाना ओ व्यंजनसभक कहल जाएत अछी, जे कि अन्य महाद्विपसभ मे खासकर यूरोप मे प्रचलित अछी। कम तेल आर मसालासभ के प्रयोग सँ बनैत अछी कॉन्टिनेंटल फूड। एकर एक आर खासियत अछी कि ई बहुत बेसी पकाएल नै जाएत अछी।
विदेह सूचना संपर्क अन्वेषण
ब्लाग एग्रीगेटर एहन स्थान थिक जाहिठाम हरेक ब्लाग-साइट केर पता रहै छै मने एकैठाम सभ ब्लाग-साइट उपल्बध भेटत। संगे-संग फीड बर्नरक सहयातासँ हरेक ब्लाग-साइटपर प्रकाशित सामग्री केर सूचना पाठक लग तुरंत पहुँचि जाइत छै। ब्लाग एग्रीगेटर कियो आ कतेको संख्या ...
विदेहक फेसबुक भर्सन
7 July 2008 केँ विदेह क फेसबुक भर्सन विदेह प्रथम मैथिली पाक्षिक ई पत्रिका केर नामसँ एलै जकरा एहि लिंकपर देखि सकै छी- एहि ग्रुपक पहिल पोस्टक लिंक अछि- बादमे एहि ग्रुपक सभ पोस्टकेँ विदेहक दोसर आ बेसी उन्नत ग्रुपमे परिवर्तित कऽ देल गेलै जकरा एहि लिं ...
खण्डकाव्य
राजेन्द्र्प्रसाद पन्त द्वावारा रचएल खन्डकाव्य-नारी पूजा संस्कृत साहित्यमे एकर जे एकमात्र परिभाषा साहित्य दर्पणमे उपलब्ध छै ओ अहि प्रकार अछि - भाषा विभाषा नियमात् काव्यं सर्गसमुत्थितम्। एकार्थप्रवणै: पद्यै: संधि-साग्रयवर्जितम्। खंड काव्यं भवेत् का ...
सोमदेव
सोमदेव 1934- उपन्यासकार ओ कवि । साहित्य अकादेमी पुरस्कारसँ सम्मानित । प्रकाशित कृति: चानोदाइ, होटल अनारकली उपन्यास, काल ध्वनि कविता संग्रह, चरैवेति गीति नाट्य सोम सतसइ दोहा।२००२- सोमदेव सहस्रमुखी चौक पर, पद्य लेल साहित्य अकादमी पुरस्कार। २००१ ई. ...
युनानी भाषा
युनानी वा ग्रीक, भारोपेली भाषा परिवारक स्वतन्त्र शाखा छी, जे ग्रीक लोकसभद्वारा बाजल जाइत अछि । दक्षिण बाल्कनसँ विकसित भेल ई भाषाक अन्य भारोपीय भाषाक तुलनामे सभसँ लम्बा इतिहास अछि, जे लेखन इतिहासक ३४हम शताब्दीसभमे फैलल गेल अछि। अपन प्राचीन रूपमे ई ...
पिता–पुत्र
पिता–पुत्र विख्यात असमिया भाषा साहित्यकार होमेन बरगोहाइँ द्वारा रचित एक उपन्यास छी जेकर लेल हुनका सन् 1978 मे साहित्य अकादमी पुरस्कार सँ सम्मानित कएल गेल।
विराट राजाक दरवार
विराट राजाक दरवारसम्बन्धी जनविश्वास अनुसार महाभारत कालमे ओ क्षेत्रमे पाण्डवसभ गुप्तवासक लेल आएल छल । प्रचलित किंवदन्ती अनुसार विराट राजाक दरवार रहल ई क्षेत्रमे पाण्डवसभक गतिविधि देखैक लेल दुर्योधन भेदियारी पठौने छल । जाहि आधारमे एकर नाम भेडियारी ...
विंध्यवासिनी मंदिर
भगवती विंध्यवासिनी आद्या महाशक्ति अछी । विन्ध्याचल सदा सं हुनकर निवास-स्थान रहल अछी । जगदम्बा कs नित्य उपस्थिति सं विंध्यगिरि कs जाग्रत शक्तिपीठ बना देएने अछि । महाभारतक विराट पर्व मs धर्मराज युधिष्ठिर देवी कs स्तुति करति कहति अछि की - विन्ध्येचै ...
बीकानेर जिला
बीकानेर भारतीय राज्य राजस्थानक एक जिला छी। जिला कs मुख्यालय बीकानेर अछि। क्षेत्रफल - २७,२४४ वर्ग कि.मी. जनसंख्या - २३६७७४५ २०११ जनगणना साक्षरता - ६५.९२% एस. टी. डी STD कोड - ०१५१ जिलाधिकारी - सितम्बर २००६ मे समुद्र तल से उचाई - अक्षांश - 28.01 उत ...
लक्ष्मणगढ़
लक्ष्मणगढ़ भारतक राजस्थान राज्यक सीकर जिलामे रहल एक शहर छी । सीकर जिलामे लक्ष्मणगढ़ उप प्रभागमे उप प्रभागीय मुख्यालय छी । लक्ष्मणगढ़ सीकर जिलामे तहसील मुख्यालय सेहो छी । लक्ष्मणगढ़ पञ्चायत समिति सीकर जिलामे लक्ष्मणगढ़ पञ्चायत समितिक मुख्यालय सेहो ...
कोच्चि
कोच्चि, जकरा कोचीन सेहो कहल जाइत छल, लक्षद्वीप सागरक दक्षिण-पश्चिम तटरेखामे स्थित एक बड़का बन्दरगाह शहर छी, जे भारतीय राज्य केरलक एर्नाकुलम जिलाएक भाग छी । कोच्चिके बहुतेक समयसँ प्रायः एर्नाकुलम सेहो कहल जाइत छल, जकर अर्थ नगरक मुख्यभूमि भाग होइत ...
कालिम्पोङ
कालिम्पोङ पश्चिम बंगालक दार्जिलिङ जिलामे अवस्थित शहर छी। कालिम्पोङ १७०० ई. सिक्किमक एक भाग छल । १८ अम शताब्दीक प्रारम्भमे भूटानक राजा कब्जा केने छल । आंग्ल भूटान युद्ध पछा १८८५ ई.मे एकरा दार्जिलिङमे मिलाने अछि। १९ अम शताब्दीक उत्तरार्द्धमे स् ...
आल्हा-ऊदल
आल्हा आओर ऊदल दू भाई छलाह। जे बुन्देलखण्ड के वीर योद्धा छलाह। हिनकर वीरताक खिस्सा अइयो उत्तर-भारतके गाँव-गाँवमें गायल जायत अछि। जगनिक आल्ह-खण्ड नामक एगो काव्यक रचना केने छलाह ओहिमे ई वीर सबहक गाथा वर्णित अछि। पं० ललिता प्रसाद मिश्र अपने ग्रन्थ आल ...
कथक
कथक भारतीय शास्त्रीय नृत्यक प्रमुख १० नृत्य शैलीमे सँ एक छी । ई भारतीय राज्य राजस्थान आ उत्तर भारतक एक नृत्य शैली छी । ई बहुत प्राचीन शैली छी कियाकि महाभारतमे सेहो कथकक वर्णन अछि । मध्य कालमे एकर सम्बन्ध कृष्ण कथा आ नृत्यसँ छल । मुसलमानसभक कालमे ...
सुब्रत रॉय
सुब्रत राय सहारा भारतक एक व्यवसायी तथा सहारा इण्डिया परिवारके संस्थापक, प्रबन्ध निदेशक एवं अध्यक्ष छी। हुन्का सहाराश्रीके नाम सँ सेहो जानल जाइत अछि। इण्डिया टुडे द्वारा हुन्कर नाम भारतक दश सर्वाधिक शक्तिसम्पन्न लोगसभमे शामिल केने छल। ओ सन् १९७८ म ...
रामपुर
रामपुर भारतक उत्तर प्रदेश राज्यक रामपुर जिलामे स्थित एकटा शहर एवम नगर महापालिका छी। ई मुरादाबाद एवम बरेलीक बीचम अछि | रामपुर नगर उपर्युक्त जिलाक प्रशासनिक केंद्र छी तथा कोसीक बायाँ किनापर स्थित अछि। रामपुर नगर में उत्तरी रेलवेक स्टेशन सेहो छी। रा ...
दिसपुर
दिसपुर / d ɪ s ˈ p ʊər / भारतक राज्य आसामक राजधानी छी । गुवाहाटी सहरक स्थानीय सहर रहल दिसपुर सन् १९७३ मे आसामक राजधानी बनल अछी । मेघालय राज्यक स्थापना भेला के बाद ई सहर शिलोङ बाद राजधानी बनल अछी । दिसपुर आसाम सरकारक क्षेत्र छी । दिसपुरक दक्षिणमे ...
इम्फाल
|- | इम्फाल भारतक मणिपुर राज्यक एक शहर छी । ई शहर मणिपुर राज्यक राजधानी छी । भारत आर बर्माक सिमाना नजदीक पडै वाला ई शहर भारतक प्रख्यात पर्यटकिय तथा व्यापारिक शहर छी । ई शहरमे श्री गोविन्ददेव जी मन्दिर, शहीद मीनार, युद्ध स्मारक, मणिपुर जू, आदी पर् ...


text:
अगिला किछ दिन मे दूटा काफी अहम चीज होए वाला अछि. एक तं अयोध्या मामला के मालिकाना हक पर फैसला आबय वाला अछि...दोसर बिहार मे चुनाव होए वाला अछि. दूनू काफी अहम अछि. कांग्रेस...आरजेडी...एलजेपी के लेल सेहो आओर एनडीए के लेल सेहो. एकटा मे अगिला मास फैसला आएत जकर व्यापक असर पड़ि सकैत अछि. ओकर असर दोसरका मामला दीपावली के आसपास होएवाला चुनाव पर सेहो पड़ि सकैत अछि.
आब वोट बैंक पर नजर राखय वाला लोक सभ अखने सं आगां-पाछां देख रहल छथिन्ह जे कोन फैसला अएला पर केहन रिएक्शन होएत. किछ लोक के कहनाय अछि जे ई आस्था तं सं जुड़ल मामला अछि एहि मे कोर्ट कि फैसला करि सकैत अछि ? एक के पक्ष मे गेल त दोसर नाराज... दोसर के पक्ष मे गेल त पहिल नाराज. बड़ संवेदनशील मामला अछि. एहि मामला पर प्रधानमंत्री एकटा उच्च स्तरीय बैसार सेहो क चुकल छथिन्ह.
अगर बिहार चुनाव के केंद्र मे राखि क देखल जाए तं सभ दल अपन-अपन राजनीति मे लागि गेल अछि. नीतीश जी नरेन्द्र मोदी के बाढ़ि राहत के राशि लौटा दए छथिन्ह...तं लालू जी शहाबुद्दीन सं मिलय लेल जेल मे जाए छथिन्ह. खास वर्ग के लोक के अपना दिस जोड़य लेल सभ जोगाड़ करि रहल छथिन्ह. नेता सभ के एम्हर ओम्हर होनाए सेहो भ रहल अछि. कहि सकय छी जे वोटर के अपना पक्ष मे करय लेल सभ तरहक कोशिश भ रहल अछि.
एहन मे केंद्रीय गृहमंत्री पी चिदंबरम के भगवा आतंक वाला बयान के कि मानल जाए ... पिछला दिन सुरक्षा एजेंसी आओर पुलिस बल प्रमुख सभ के बैसार मे चिदंबरम जीक कहनाय छलन्हि जे हाल मे भेल कइटा बम विस्फोट सं भगवा आतंक के एकटा नवका स्वरूप सामने आएल अछि. जेहि सं लगैत अछि कि देश मे युवक-युवती सभ के कट्टर बनाबय के प्रयास खत्म नहि भेल अछि. ई चिंताजनक बात अछि आओर एहि पर सतर्कता बरतय के जरूरत अछि.
चिदंबरम जीक ई कहनाय भर कि देश भर मे एकर व्यापक प्रतिक्रिया भेल. भाजपा आओर शिवसेना एहि पर सख्त ऐतराज जतौलक आओर कहलक जे गृहमंत्री जीक एहि बयान पर देश भर मे एहिपर भारी प्रतिक्रिया भ सकैत अछि...जकर जिम्मेवार सरकार होएत. भाजपा कहलक कि सरकार अपन नाकामी छिपाबय लेल... महंगाई सं ध्यान हटाबय लेल एना करि रहल अछि.
बीजेपी के कहनाय अछि जे भगवा आतंकवाद के प्रतीक भए नहि सकैत अछि...आओर बिहार मे होए वाला विधानसभा चुनाव मे अल्पसंख्यक के वोट हासिल करय लेल भगवा के बदनाम कएल जा रहल अछि. बीजेपी नेता के इहो कहनाय छल जे जम्मू-कश्मीर...नक्सल समस्या...महंगाई सं निपटय के जगह गृहमंत्री एहन गप करि रहल छैथि. पार्टी के कहनाय छल जे सरकार के कोनो समुदाय के जिक्र करय के प्रयास सं बचबाक चाही.
ओम्हर आरजेडी एहि पूरा मामला मे कांग्रेस आओर बीजेपी दुनू पर भगवा आतंकवाद के बढ़ावा देबय के आरोप लगौलक जखन कि एलजेपी के तर्क अछि जे जखन गृहमंत्री कहf रहल छथिन्ह तखन भगवा आतंक के अस्तित्व भ सकैत अछि... आओर एहन संगठन पर प्रतिबंध लगबाक चाही. मामला के बढैत देखि कांग्रेस एहि पूरा मसला सं अपना पल्ला झाड़ि लेलक. पार्टी के कहनाय अछि जे आतंकवाद के कोनो रंग नहि होएत अछि. आओर फेर भगवा तं हमर संस्कृति केर प्रतीक अछि. चिदंबरम जीक एहि तरहक बयान सं बचबाक चाही छल.
आतंक के कोनो रुप होए...ओकर कोनो तरहे समर्थन नहि कएल जा सकैत अछि. मुदा ओकरा कोनो समुदाय...वर्ग सं जोड़ि क नहि देखल जा सकैत अछि. एक दू लोक के लेल अहां पूरा समुदाय को दोषी नहि ठहरा सकय छी. एकर उदाहरण अहां अमेरिका मे भेल आतंकवादी हमला सं देखि सकय छी जे ओहि हमला के बाद एकटा खास समुदाय के प्रति कतेक कड़ाई बरतल जा रहल अछि.
पंजाब मे आतंकवादी मामला सेहो अहांके याद होएत. एक दू लोक के करतूत के सजा सैकड़ों निर्दोष लोक के भुगतय पड़ैत अछि. आतंक कोनो तरहे सही नहि ठहराएल जा सकैत अछि . अगर चिदंबरम जीक बयानक तरह कोनो गप अछि त ओकरो गंभीरता सं लेबय के जरूरत अछि. भ सकैत अछि जे हुनका शब्द के चयन मे कोनो गलती भेल होए. मुदा एहि मे एको रतिया सच्चाई अछि तं एहि पर राजनीति नहि करि ओकरा खिलाफ सख्त कार्रवाई करबाक चाही.
मुदा अगर पूरा वाकया बिहार चुनाव आ महंगाई... नक्सल समस्या... कश्मीर समस्या सं ध्यान हटाबय के लेल अछि त ई सेहो बड़ चिंताक गप अछि. विपक्षी पार्टी... सामाजिक कार्यकर्ता सभ लोक के एकर विरोध करबाक चाही. अहां सभ सेहो अपन विचार जरूर राखब.


text:
बिहारक (मिथिला)क मूल भाषाक रूपमे मैथिली सभ तरहेँ समृद्ध अछि
तकरा कोनो तरहेँ अस्वीकार नहि कयल जा सकैछ. से एहि कारणे जे कोनो भाषाक
समृद्धताक मापदंड साहित्यसँ होइत छैक आ ताहिमे मैथिली बिहारमे शिखर पर अछि
से हमरालोकनि जनैत छी. मुदा वर्तमान कालमे भाषा आ साहित्यक जे स्थिति
समाजमे अछि ताहिपर विचार कयल जायब आवश्यक अछि किएक तँ भाषा आ साहित्यक
कार्यमे कतहु मिलान नहि बुझना जाइत अछि, दुनू अपना-अपना स्तरसँ अपन-अपन
कार्यमे लागल अछि जखन कि भाषा-साहित्यक विकास तखनहि भऽ सकैछ जखन दुनू एक
दोसराक पूरक, सहायक भऽ काज करय.
प्रसन्नताक विषय अछि जे मैथिली साहित्यक विकास लेल पटनामे
मैथिली अकादमी, दिल्लीमे साहित्य अकादमी क्रमश: 1976 आ 1965 सँ कार्यरत अछि
आ आब दिल्लीमे सेहो मैथिली-भोजपूरी अकादमी बिहारक मूल भाषा मैथिली-भोजपूरी
साहित्यक विकासक हेतु क्रियाशील भऽ उठल अछि. अपन धरतीसँ सुदूर अपन
साहित्यिक सुगंधकेँ परसबाक लेल विभिन्न प्रकारक क्रियाकलापक सरंजाम करैत
रहैत अछि. मुदा चिन्ताक विषय ई अछि जे जतय साहित्यक अलख जगयबाक संकल्प लेल
जाइत अछि ततय भाषाक प्रचार-प्रसार कोनो होअय ताहिपर कोनो निस्सन काज नहि भऽ
रहल अछि. बौद्धिकताक छाहरिमे अबोध मनमे मैथिल चेतना जगयबाक काज ठप्प जकाँ
भऽ गेल अछि. फुनगीपर मैथिली (साहित्य रूपमे) मे बेस स्पर्धा देखना जाइछ
मुदा जड़ि (शिक्षा व्यवस्था) मे खाद-पानि नहि पड़लासँ मैथिली भाषाक ओ रूप
देखबामे नहि अबैछ जे चारि करोड़ भाषा-भाषीक होयबाक चाही.
कोनो भाषा स्थान विशेषमे कोनो खास समाज-समुदायक
भावाभिव्यक्तिक रूपमे विकसित भऽ अपन परिचिति बनबैत अछि आ अपन वाहक द्वारा
सिंचित-पल्लवित होइत क्षेत्र विस्तार करैत अछि. मुदा ओकर वाहक जावत धरि
ओकरा अपन अन्तरमे बसा कऽ रखैत छथि आ अपन घर-परिवार, समाजमे ओहि माध्यमसँ
अपन भावाभिव्यक्तिक आदान-प्रदान करैत छथि तावत धरि ओकर जड़ि मजगूत रहैत छैक
मुदा जखने ओ आन भाषाक प्रभावमे आबि मातृभाषाक व्यवहारमे कमी अनैत अछि तँ
ओकर स्थिति दयनीय होअय लगैत छैक. आइ मैथिली मिथिलासँ आ भोजपूरी भोजपूरसँ
चलि देशक राजधानी दिल्लीमे अपन संस्था बना लेलक अछि मुदा ओकर भाषा कोना
धियापूताक शिक्षाक भाषा बनैक, कोना घर-घरमे मैथिली ओ भोजपूरी अपन साम्राज्य
कायम रखने रहय ताहि दिस ने बिहारक शासन-प्रशासनक ध्यान छैक आ ने शिक्षा
व्यवस्थामे लागल अधिकारी-पदाधिकारी ओ समाजसेवी-भाषासेवीकेँ छैक. गोटापगराक
रूपमे जँ क्यो-क्यो काज कइयो रहल छथि तँ ओ ऊँटक मुँहमे जीरक फोरनक सदृश
बुझना जाइत अछि.
एकटा छोटछिन उदाहरण द्वारा भाषा आ साहित्यक तुलनात्मक दृश्य
देखल जा सकैछ. आइ बिहारक पटना विश्वविद्यालय, ललित नारायण मिथिला
विश्वविद्यालय, बिहार विश्वविद्यालय, मगध विश्वविद्यालय, भागलपुर
विश्वविद्यालय, भू. ना. मं. विश्वविद्यालय सहित नालंदा विश्वविद्यालयमे
मैथिलीक पढ़ौनी होइत अछि मुदा भाषा-विज्ञानक रूपमे मात्र पं. गोविन्द झाक
पोथी उपलब्ध अछि, शेष जे एक बेर प्रकाशमे आयल से दुतीयाक चान भ' गेल. मुदा
साहित्यिक पोथीक जहाँ धरि प्रश्न अछि, सभ अपस्यांत छथि जे हमर पोथी
पाठ्यक्रममे लागय तँ हमर. भाषा संबंधी पोथी दस वर्षमे एकाध टा प्रकाशमे
अबैत अछि मुदा साहित्यिक पोथी प्रत्येक वर्ष सैकड़ामे आबि रहल अछि. ज्ञान
संबंधी पोथीक तँ मैथिलीमे नितांत अभाव अछि जाहिसँ भाषा-भाषी मैथिलीसँ
प्रत्यक्ष रूपें जुड़ि सकैत अछि. कोनो प्राध्यापक आब विद्वान बनय नहि चाहैत
छथि, साहित्यकार बनि इतिहास-पुरूष बनबा लेल अपस्यांत छथि.
भारतीय संविधान मैथिली भाषाकेँ आठम अनुसूचीमे स्थान द' भाषाक
विकास होअय तकर मार्ग प्रशस्त करबाक व्यवस्था देलक अछि मुदा से काज नहि भ'
रहल अछि. एहि प्रकारे मैथिली आब संघ लोकसेवा आयोग एवं बिहार लोकसेवा आयोगक
परीक्षामे शामिल भ' पठन-पाठनक दर्जा पाबि गेल अछि. ओहूठाम यैह समस्या
विद्यमान अछि- भाषा विज्ञानक सामग्रीक तँ वैह हाल अछि मैथिली साहित्यक
इतिहास धरि अद्यतन नहि अछि. डाॅ जयकांत मिश्रक 1949 मे प्रकाशित शोधग्रन्थ
संशोधित रूपमे इतिहासक रूपमे चलि रहल अछि, 1983-84 मे लिखल दुर्गानाथ झा
श्रीश ओ दिनेश कुमार झाक लिखल क्रमशः मैथिली साहित्यक इतिहास ओ मैथिली
साहित्यक आलोचनात्मक इतिहास पढ़बा लेल विद्यार्थी विवश अछि. बालगोविन्द झा
'व्यथित' क संक्षिप्त इतिहासक 1988 मे आयल. अंग्रेजीमे 1976 मे राधाकृष्ण
चौधरीक तँ 2004मे डाॅ देवकांत झा आधुनिक मैथिली साहित्यक दर्शन करौलनि अछि
तँ एहि सभसँ हटिक' देवशंकर नवीन मैथिली साहित्यक परिदृश्य प्रस्तुत कयलनि.
की साहित्यक जे विराटता अछि से एहि सभसँ विद्यार्थीक जिज्ञासाकेँ शान्त क'
सकत ? कथमपि नहि. विभिन्न विश्वविद्यालयक पाठ्यक्रम एवं प्रतियोगी परीक्षाक
पाठ्यक्रमकेँ जँ सोझाँमे राखि सामग्री ताकल जाय तँ ओकरा उपलब्ध करब ओतबे
कठिन अछि जतेक जँ ई पूछल जाय जे दस वर्षमे प्रकाशित कथामेसँ नीक पाँच टाक
नाम बताउ अथवा नीक कविताक शीर्षक कहू.
एहिठाम हम भाषाक चर्चक संग, साहित्यक इतिहासक संग पांच-दस
साहित्यक रचनाक प्रश्न सोद्येश्य उठौलहुँ अछि किएक तँ भाषाक संग साहित्य
चलैत अछि फराकसँ नहि. जँ भाषा नहि रहत तँ ओकर साहित्यकेँ पढ़त ! मुदा आजुक
साहित्यकार एहि बातकेँ बिसरि जाइत छथि जे भाषा जतेक लोकप्रिय ओ लोकोपयोगी
होयत ततवे हुनक मान-दान होयतनि. हुनका ई बुझबाक चाही चाहियनि जे भाषा रूपी
शरीरक ओ मस्तिष्क छथि आ हुनक शरीर स्वस्थ रहने मस्तिष्क काज करतनि. दोसर
तरहें ईहो कहल जा सकैछ जे मस्तिष्कक ई दायित्व रहैत छैक जे ओ अपन शरीरकेँ
स्वस्थ रखबा लेल सक्रिय रहय. खास क' मैथिलीमे देखल ई जा रहल अछि जे मैथिली
भाषामे सक्रिय साहित्यकार, प्राध्यापक , शिक्षक, समीक्षक सभ गोटे
मस्तिष्केक रूपमे काज करबा लेल उताहुल छथि शरीरक ध्यान रखनिहार क्यो नहि.
साहित्य-समीक्षा अथवा इतिहास लेखनकालमे सभ अपने गट्टी भरि रहैत छथि,
व्यापकतामे नहि, गुणवत्तामे नहि. परिणाम ई अछि जे निचला खाढ़ीमे मैथिली
निप्पता भेल जा रहल अछि आ फुनगीपर मैथिली चतरल अछि - अमरलत्ती जकाँ.
आइ साहित्यिक लेखन आ पाठकक संख्याक बात होइछ तँ कहल जाइछ -
'जतवे लेखक ततवे पाठक'. एकरा जँ प्रत्यक्ष देखबाक होअय तँ कोनो कवि गोष्ठी
वा कथा गोष्ठीमे देखल जा सकैछ. जखन की होयबाक ई चाही जेना एकटा
विद्यालय-महाविद्यालयमे होइछ- शिक्षक एक-श्रोता अनेक, जेना कोनो प्रवचनमे
होइछ- प्रवचनकर्ता एक-श्रोता अनेक. आखिर की कारण अछि जे साहित्यक पाठक कम
भ' गेल अछि, दिनानुदिन कमे भेल जा रहल अछि ? एहि विषयपर गंभीर चिंतन होयबाक
चाही. हमरा जनैत साहित्यक लोकप्रियताक मूल रूपमे दूटा काज कयल जाय तँ
भाषा- अपन मातृभाषाक विकास तँ होयबे करत जे ओकरा संग अनुराग सेहो बढ़त.
पहिल, आपसी वार्तालाप मैथिलीमे करी एवं एक-दोसरासँ पत्राचार सेहो मैथिलीमे
करी, दोसर प्रत्येक नेनाकेँ छोट वयसमे अंग्रेजी, हिंदीक संग-संग मैथिली
सेहो पढ़ाबी आ परिवारमे एवं मित्रमंडलीमे उपहारस्वरूप मैथिली पोथी अवश्य
दी.
हम स्वंय तीन वर्षक वयससँ पटनामे रहैत छी जत' भोजपूरी एवं
मगही भाषाक चलन छैक आ सामान्यतया बाहरमे लोक हिन्दीमे बजैत अछि मुदा जेँ कि
हमर परिवारमे मैथिलीमे बाजल ओ पत्राचार कयल जाइत अछि तें हमर मैथिली
सुरक्षित ओ संरक्षित अछि. बोनसमे पटनामे रहबाक कारणे कखनो काल अवसर विशेषपर
मगही-भोजपूरी सेहो बाजि लैत छी. मैथिली-भोजपूरीक समस्यापर साहित्यिक
विमर्श लेल वयोवृद्ध भोजपूरी साहित्यकार पाण्डेय कपिल ओ युवा आन्दोलनकर्ता
अजय उपाध्याय संग सेहो उठैत-बैसैत छी. कहबाक तात्यपर्य ई जे साहित्य-सृजन ओ
भाषाक विकासमे कतहु उपरौंझ ओ कतहु न्यूनताबोध नहि हेबाक चाही. जे जाहि
योग्य छी, जत' छी ततहिसँ भाषा ओ साहित्यक सेवा क' सकैत छी.
वर्तमानमे मैथिली साहित्यक हाल ई अछि जे कोनो पोथी जे छपि क'
उतिउत्साहमे अबैत अछि से पाठकक अभावमे पड़ले रहि जाइत अछि. तीन सय पोथीक
संस्करण सेहो नै बिकाइत अछि. एहन सन जेना अपन भाषाक पोथी पढ़लासँ की होयत.
यद्यपि साहित्यिक पोथीक एहने हाल हिन्दी सन समृद्ध ओ लोकप्रिय भाषाक सेहो
अछि मुदा मैथिलीक तँ भिन्ने बथान अछि. गत पाँच वर्षमे जतेक पोथी आयल अछि
ताहिमे निसंदेह 20-25 टा पोथी एहन अछि जे ज्ञानक दृष्टिसँ अथवा ई कही जे
साहित्यिक विशिष्टताक दृष्टिसँ परिपूर्ण अछि तैयो पाठकीय दृष्टिक अभाव अछि.
बुकस्टाॅलपर जा पोथी कीनबाक अभ्यास नहि अछि मैथिलीमे.
साहित्यक पोषण, रक्षा ओ प्रतिष्ठा लेल आवश्यक अछि पाठकमे भाषा
प्रेम जगायब. आ ई प्रारंभ भ' सकैत अछि प्राइमरी स्तरमे ज्ञान अर्जनक
माध्यम मैथिलीकेँ बनौलासँ. ई मिथिलाकक लोकक कर्तव्य तँ छैके जे सरकारक सेहो
दायित्व छैक जे ओ मैथिलीक माध्यमसँ पढ़य आ पढ़ाबय. जावत शिक्षा अर्जनक
माध्यम मैथिली नहि बनत तावत ओकर साहित्य नहि बढ़ि सकैछ. प्राचीन कालमे
संस्कृत साहित्य एहि कारणे लोकप्रिय भेल जे कि संस्कृत माध्यमसँ शिक्षा देल
जाइत छल. पढ़ल-लिखल बहुतो बूढ़-बुढ़ानुस जेना आइ संस्कृतक उद्धरण दैत छथि
की आजुक लोक द' सकत ! काका कालेलकरक कहब छनि - 'साहित्य की उन्नति जनता की
उन्नति के साथ होती है'. अर्थात् जावत जनतामे भाषिक चेतना उत्पन्न नहि कयल
जायत तावत समाजक साहित्यिक सौंदर्य विकसित नहि भ' सकत. साहित्यिक विकास
लेल, साहित्यिक प्रतिष्ठा अर्जन लेल वर्तमान समयमे सभसँ पहिल काज ई होयबाक
चाही जे मैथिलीमे ज्ञान संबंधी पोथी, चाहे ओ इतिहासक हो, भूगोलक हो अथवा
विज्ञानक हो निश्चित रूपे अयबाक चाही जकरा पढ़बामे सामान्य भाषा-भाषी रूचि
ल' सकय. एकर प्रचार-प्रसार हो जे मैथिलीमे सभ विषयक पोथी उपलब्ध अछि. जखने
कोनो व्यक्तिमे ज्ञानक माध्यम मैथिली बनतैक ओकर मनमे साहित्य रसास्वादनक
भूख अवश्य जगतैक. ओ साहित्यमे आनंद ल' सकत. सत्य तँ ई अछि जे जाहि भाषामे
दुनियाक ज्ञान सम्पदाक परसबाक हेतु प्रचुर भंडार छैक ताहि भाषाक साहित्यो
बजारमे अपन मूल्य असूलि लैत अछि. मैथिली साहित्यकेँ सेहो अपन मूल्य असूलबा
लेल भाषा-ज्ञान भंडारकेँ समृद्ध क' भाषा-भाषीक बीच जाय पड़तैक.
★★★
शरदिंदु चौधरी मैथिलीक सुचर्चित पत्रकार-व्यंग्यकार आ सम्प्रति शेखर प्रकाशनक संस्थापक-संचालक छथि। हुनका सँ 9334102305 पर सम्पर्क सम्भव अछि।


text:
नवका- पुरनका लेख सर्च करु...
कतेक दिन चलत दरभंगाक बस सेवा?
बिहार मे नीतीश कुमार के अएला के बाद माहौल त किछ सुधरल अछि. मुदा अखनो ई हाल नहि कहल जा सकैत अछि जे लोक अपना के पूरा सुरक्षित मानय छथिन्ह. अखनो काफी सुधार के जरूरत अछि. ई जरूर अछि जे कानून-व्यवस्था मे किछ सुधार आएल अछि.
लोक मे एहि विश्वास के जगाबय लेल दरभंगा प्रशासन के तरफ सं एकटा कदम उठाएल गेल अछि. दरभंगा मे एहि बीच राति मे लूटपाट... छीनछान के कइटा घटना भ गेल.एहन घटना दरभंगा स्टेशन पर ट्रेन सं उतरि कs घर जाए वाला लोक के संग बेसि भेल अछि.
अखन दरभंगा स्टेशन पर कइटा ट्रेन राति मे आबैत अछि. कइटा ट्रेन लेट सेहो रहैत अछि जेहि के कारण लोक के नहि चाहितो स्टेशन सं राति मे घर जाए पड़य छनि. स्टेशन सं लोक रिक्शा...ऑटो सं बस स्टैंड आ अपन घर जाए छथिन्ह.
मुदा बीच मे लूटपाट के घटना मे तेजी अएला सं लोक के बीच डर समा गेल छनि. स्टेशन पर रहय...ठहरय के नीक व्यवस्था नहि अछि. सभ प्लेटफार्म पर रोशनी के इंतजाम सेहो नीक नहि अछि. कखनो इजोत कखनो अन्हार. जनरेटर सेहो जेना हुकहुकाइत होए.
दरभंगा स्टेशन पर सुविधा के बड़ कमी अछि. टिकट कटाबय सं आबय-जाए तक. कई बेर त एहन होएत अछि जे दरभंगा-लहेरियासराय के स्थानीय लोक सेहो केहुना स्टेशन पर राति काटि लय छथिन्ह आओर साफ भेलाह पर भोर मे घर जाए छथिन्ह.
ई प्रशासन के लेल सुरक्षा व्यवस्था के नाम पर एकटा बड़का चुनौती अछि. एहि सभ के देखैत दरभंगा मे लोक के राति मे सकुशल घर पहुंचाबय लेल बस सेवा शुरू कएल गेल अछि. ई बस स्टेशन सं राति के 11 बजे सं लsक भोर के चारि बजे तक चलत.
एहि बस के सभ सं पैघ बात ई अछि जे एहि मे पुलिस सेहो रहत. आओर अखन त एहन इंतजाम कएल गेल अछि जे लोक के एहि मे भाड़ा नहि देबय पड़तन्हि. मुदा मुफ्त के चीज बेसि दिन नहि चलैत अछि. ई पुलिस प्रशासन के सोचय पड़तन्हि.
लोक के किछ पाई लगय...किछ भाड़ा लगय ओहि सं इनकार नहि छनि. बस सकुशल घर पहुंचबाक चाही आओर ई सर्विस जारी रहबाक चाही. फेर बस मे पेट्रोल...डीजल लगैत अछि. दू-चारि दिन बाद अहां कहबै जे गाड़ी मे तेल नहि अछि एहि लेल नहि चलत.
ई सर्विस जारी रहय. लोक के एकर सुविधा मिलैत रहय एकरा लेल किराया-भाड़ा लेनाय सेहो जरूरी अछि. राति मे लोक जतय एक्स्ट्रा पाई द ऑटो-रिक्शा सं जाए छथिन्ह ओहन मे एहि मे दू-चारि टका बेसिओ लेल जएतन्हि त लोक के नहि अखरतन्हि.
बस दरभंगा स्टेशन सं खुलि विद्यापति चौक होएत कादिराबाद बस स्टैंड पहुंचत. ओतय सं हसम चौक ...नाका 5...नाका 6...लोहिआ चौक होएत लहेरियासराय टावर चौक ... बेंता चौक होएत फेर सं दरभंगा स्टेशन पहुंचि जाएत. एहिना चक्कर लगैत रहत.
दरभंगा के लोक के लेल ई नीक खबर अछि. आब आराम सं रातिsओ मे स्टेशन पर उतरि घर पहुंचि सकय छी. दोसर ठाम के लोक सेहो बस स्टैंड पहुंचि बस सं घर जा सकय छथिन्ह. मुदा सभ सं पैघ सवाल अछि जे कतेक दिन चलत ई सेवा?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
रानी पोखरी
रानी पोखरी काठमाडौं नगरक मध्यमे अवस्थित एक मानव निर्मित पोखरी छी। ऐतिहासिक राष्ट्रिय सम्पदा रानीपोखरी काठमाडौंमे अछि । ई सुन्दर पोखरीक पूर्वमे राणा प्रधानमन्त्री श्री ३ बीर शमशेर राणा बनाने घण्टाघर, राणा प्रधानमन्त्री श्री ३ चन्द्र शमशेर राणाबनाने त्रि चन्द्र कलेज अछि तहिना पश्चिममे नेपालक सबसँ पुरान विद्यालय दरबार हाईस्कूल रहल अछि। उत्तरमे बिश्वज्योती सिनेमाघर अछि, दक्षिणमा रत्न पार्क अछि। रानी पोखरीक बिचमे बालगोपाल महादेवको मन्दिर अछि, ई मन्दिर बर्षमे एक दिन तिहारक भाइटिकाक दिनमे मात्र खुल्ला होइत अछि। रानीपोखरीक बार भित्र बडका हाती उपर राजा प्रतापमल्ल, रानी आ बेटा मुर्ती स्थापित कएल गेल ...
२०२० कोरोना भाइरस माहामारीमे नेपालक अवस्था
वैश्विक कोभिड-१९ कोरोना भाइरस महामारी के नेपाल मे फैलए के पुष्टि भेल छल, २४ जनवरी २०२० मे काठमाण्डौ मे जखन एकर पहिल मामला के पुष्टि कएल गेल छल। रोगी के केवल हल्का लक्षण देखौने छल आओर एक सप्ताह पहिले घर मे आत्म-सङ्गरोध करए के निर्देश के साथ छुट्टी दऽ देनए छल; बाद मे ओकरा पूर्ण रुपसँ ठीक होए के पुष्टि कएल गेल। जनवरी आओर मार्च के बीचमे, नेपाल रोगी के व्यापक प्रकोप के रोकए के लेल ठोस कदम उठेने छल, जखन एकर लेल आवश्यक आपूर्ति, उपकरण आओर औषधि के खरीद, स्वास्थ्य के बुनियादी ढाँचा के उन्नत करए के लेल, स्वास्थ्यकर्मीसभ के प्रशिक्षित करए आओर सार्वजनिक जागरूकता फैलावे के तैयारी केलक। २३ मार्च २०२० मे ...
ⓘ काठमाडौं कलेज
काठमाडौं कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो ।


text:
नवका- पुरनका लेख सर्च करु...
बिहार के फेर अपमान
महाराष्ट्र मे एक बेर फेर बिहार के अपमान भेल अछि. पुणे के एकटा लॉ इंस्टीच्यूट मे इंटरव्यू के लेल गेल छात्र के बिहारी कहि के बुलाएल गेल. बिहारी कहि क बुलाबय वाला कोनो अनपढ़ ओर गंवार लोक नहिं छलाह. बिहारी बुलाबय वाला छलाह इंटरव्यू बोर्ड के सदस्य. एतबा नहिं इंटरव्यू बोर्ड के सदस्य बिहारी के ताना देबय के संग हिनका संग के इहो कहलाह जे आबि गेलाह क्राइम प्रदेश के निवासी. एडमिशन के लेल बिहार सं संस्थान मे इंटरव्यू देबय लेल गेल छात्र के अपमानित कएल गेल. ई वाक्या रोड पर चलैत आ एम्हर-ओम्हर नहिं भेल अछि. वाक्या भेल अ देश के सम्मानित लॉ इंस्टीच्यूट मे.
ई घटना के खबर मिलला के बाद सं लोक सन्न छथि. अहां सोचि सकय छी जे इंटरव्यू बोर्ड के लोक के केहन मानसिकता अछि. लॉ के माध्यम सं ओ लोक के न्याय... सामाजिक समरसता के प्रयास कि करथिन्ह ? ओ त समाज मे जहर घोलय के काज कs रहल छथि. एकर जतेक निंदा कएल जाए कम होएत. इंटरव्यू के एहन सदस्य के खिलाफ कार्रवाई करैत महाराष्ट्र सरकार के तुरंत एहन लोक के बाहर के रास्ता देखयबाक चाही. एहन लोक समाज के लेल कलंक अछि जे समाज के... देश के बांटय के कोशिश क रहल छथि. लोक राज ठाकरे के कहैत छल. मुदा एहन पढ़ल- लिखल लोक... देश के दिशा देय वाला लोक त आओर खतरनाक अछि देश के विकास के रास्ता मे. एहन लोक के सख्त सं सख्त सजा देबय के जरूरत छै जाही सं दोसर लोक एहि तरहक हिम्मत नहिं क सकय.
मुख्यमंत्री नीतीश कुमार एहि मामला के गंभीरता सं लैत केंद्रीय गृह मंत्री आओर महाराष्ट्र के मुख्यमंत्री के पत्र भेजलखिन्ह अ. अपन पत्र मे नीतीश जी कहलथिन्ह अ कि बिहारी छात्र सभ के सुरक्षा के लsक कठोर कदम उठाबय के जरूरत अछि. नीतीश जी इहो कहलखिन्ह जे लॉ इंस्टीट्यूट मे बिहार के छात्र सं आपत्तिजनक सवाल पूछल जा रहल अछि. छात्र के इंटरव्यू बोर्ड के बिहारी विरोधी रुख के सामना करय पड़ि रहल अछि. इंटरव्यू के दौरान बिहारी छात्र सभ के कहल गेल जे बिहार क्राइमक कैपिटल अछि आओर बिहारी एहिठाम क्राइम करय लेल आबैत अछि. अपन चिट्ठी मे मुख्यमंत्री लिखलखिन्ह अ जे एहि सं बिहार के लोक के भावना के बड़का आघात पहुंचल अछि. महाराष्ट्र मे बिहारी छात्र आओर मजदूर के लगातार परेशान करनाय चिंता के बात अछि.
मुदा कि करबय पिछला बेर जखन बिहारी छात्र सभ के मुम्बई... महाराष्ट्र मे मारल-पीटल गेल छल तखनो कांग्रेसे के सरकार छल केंद्र ओर राज्य दुनु ठाम... आओर अखनो दुनु ठाम कांग्रेसे के सरकार अछि. कांग्रेस सरकार बिहारी मामला पर अनठिआबय वाला मानसिकता राखैत अछि. मामला के टालय वाला रूख राखैत अछि. राज ठाकरे मामला पर सेहो अनठिआबैत-अनठिबैत हीरो बना देलक. अगर कांग्रेर सरकार के एहि मामला पर कनिओ संजीदा रहैत त अखन धरि इंटरव्यू बोर्ड के सदस्य के हटा देल गेल रहैत. मुदा केंद्र सरकार सेहो जेना जख्म पर नूने मलय के काज करैत अछि.
आखिर बिहार के मेहनती... लगनशील... तेजतर्रार... हरफनमौला लोक के खिलाफ कहिआ तक ई सभ होएत रहत ? सरकार कोनो मामला के शुरूए मे गंभीरता सं किएक नहिं लैत अछि ? कि ऑस्ट्रेलिया...कनाडा मे जेना भारतीय छात्र के संग भs रहल अछि ओ भारत के दोसर राज्य मे बिहारी के संग होएत रहत कि ? ई सभ कहिआ तक चलैत रहत ?
सदस्यता लें टिप्पणियाँ भेजें (Atom)


text:
लोपामुद्रा भट्टाचार्जी
लोपामुद्रा भट्टाचार्जी (अङ्ग्रेजी: Lopamudra Bhattacharji) (जन्म ;३१ जनवरी १९६०) एक पूर्व भारतीय महिला क्रिकेट खेलाडी छी जे भारतीय महिला क्रिकेट टिमक लेल टेस्ट क्रिकेट आ एकदिवसीय अन्तर्राष्ट्रिय क्रिकेट म्याच खेल्ने छल ।[१] ओ एक मध्यम तेज बलर छी । ओ अपन क्रिकेट करियरमे कुल १ टेस्ट आ १५ एकदिवसीय अन्तर्राष्ट्रिय म्याच खेल्ने छल । [२]
सन्दर्भ सामग्रीसभ[सम्पादन करी]
- ↑ "Lopamudra Bhattacharj", क्रिकेट आर्काइव, अन्तिम पहुँच ०३ मार्च २०१७।
- ↑ "Lopamudra Bhattacharj", क्रिकइन्फो, अन्तिम पहुँच ०३ मार्च २०१७।


text:
मुख्यमंत्री नीतीश कुमार बुध दिन दिल्ली मे छलाह. दिल्ली मे ओ प्रधानमंत्री संग कइटा नेता...मंत्री सभ सं मिललाह. दिन मे लंच के समय ओ प्रेस क्लब ऑफ इंडिया मे छलाह. एहिठाम प्रेस क्लब के तरफ सं प्रेस से मिलिए कार्यक्रम राखल गेल छल.
मुख्यमंत्री एहिठाम देश-दुनिया के तमाम मसला पर चर्चा करलखिन्ह. पत्रकारक सवाल के जवाब देलखिन्ह. एहि मौका पर प्रेस क्लब के तरफ सं मुख्यमंत्री नीतीश कुमार जीके एकटा ज्ञापन सेहो सौंपल गेल.
मुख्यमंत्री जीक सौंपल गेल ज्ञापन मे दरभंगा मे पत्रकार के संग एसडीओ के
दुर्व्यवहार केर मामला उठाएल गेल. मुख्यमंत्री जी पत्रकार सभ के एहि मामला देखय के आश्वासन देलखिन्ह.
दरभंगा के एसडीओ संजय कुमार सिंह 26 जनवरी के गणतंत्र दिवस के दिन इलाका के वरिष्ठ पत्रकार सभ के संग दुर्व्यवहार कएने छलखिन्ह. एहि के बाद दरभंगा के पत्रकार सभ काला दिवस सेहो मना एसडीओ के खिलाफ मार्च निकालने छलखिन्ह.
एहि मामला मे दरभंगा के नगर निगम आयुक्त के अध्यक्षता मे एकटा समिति बनाएल गेल अछि. नगर आयुक्त जांच शुरु करि देने छथिन्ह. समारोह मे शामिल पत्रकार सभ सं सेहो पूछताछ कएल गेल अछि.
आब जखन दिल्ली मे प्रेस क्लब के तरफ सं मुख्यमंत्री के सामने एहि मामला के उठाएल गेल अछि त उम्मीद अछि जे जल्दीए किछ न किछ निकलि क जरूर आएत.
अहां सभ के बता दिअ जे दिल्ली मे प्रेस क्लब ऑफ इंडिया के बहुत रास सदस्य दरभंगा के छथिन्ह जेहि मे हमहुं शामिल छी... आओर अखन से ट्रेजरर छथिन्ह नदीम काजमी जी ओ सेहो दरभंगे के छथिन्ह.
एनडीटीवी के पत्रकार नदीम अहमद काजमी जी दरभंगा मामला के संग रूपम- केसरी मामला मे पूर्णिया के पत्रकार नवलेश पाठक के परेशान करय के मामला सेहो उठौलखिन्ह.


text:
आयल गामक याद-
मदन कुमार ठाकुर
कोठिया पट्टीटोल
झंझारपुर (मधुबनी)
बिहार - ८४७४०४
MO -९३१२४६०१५०
एक समयक बात छल , हम दिल्लीसँ गाम गेल छलहुँ, हमर काका के बेटा सेहो २६ सालक बाद गाम आयल छलथि ! हुनका सोझाँ देखि कs मन बढ हर्षित भेल, जेना एकटा मरल प्राणीमे जान अबैत अछि, ओहिना हम अपनाकेँ महसूस करैत छलहुँ ! ई बात हमर जन्मसँ किछ पहिनेक छी ! भैयाक मुखसँ सुनल ई वास्तविक कहानी छी !
हम भैयासँ पुछलियनि जे अहाँ अपन जीवनक यथार्थ कथा सुनाउ , अहाँ गामसँ केना भागलहुँ आऽ केना गामक याद आयल कोना मोन पड़ल, से हम अहाँसँ जानए चाहैत छी !
भैयाक मुखसँ निकलल बास्तविक सच ई अछि !-----
हम आठ सालक छलहुँ, बाबू काका सभ स्कूल जाय के लेल बरम बार कहइ छलथि, तँ हम आन गाम भागि जाइत छलहुँ ! एहिना सभ दिन कुनू न कुनू बहाने कतहु ने कतहु चलि जाइत छलहुँ !
एक दिन स्कुलक खातिर काका आओर बाबू बड़ मारि मारलथि, हम स्कुल जाया काल में किताब कॉपी लए स्कुल चलि गेलहुँ, ओम्हरसँ अबैत काल किताब कोपीकेँ एगो बोनमे फेक देलियैक आर गाम छोरि देलियैक ! भगिते - भगिते विदेश्वरस्थान एलहुँ, पटना बला बसक पाछाँमे हम लटकि गेलहुँ। जतए कण टेक्टर टोकैत छल ओतय हम उतरि जाइत छलहुँ ! एहिना कऽ कए पटना पहुँचि गेलहुँ,
पटना जाइत जाइत हमरा भूख बहुत जोर लागि गेल छल ! हम एकटा मारवाड़ी होटलक सामने गेलहुँ, जाऽ कए ठार भऽ गेलहुँ ! हमरा जेबमे एकोटा फुटल कौरी नञि छल, जे हम भोजन करितहुँ, आधा घंटा हम होटलक सामने ठार छलहुँ, तँ ओकर मालिक कहलक, जे "बेटा तोहार के भूख लागल बा का?" हम चुप - चाप मूड़ी डोलाऽ देलियनि। ओऽ हमरा रोटी आर तरकारी देलक, हम भरि पेट भोजन केलहुँ ! बादमे कहलियनि, जे हमरा होटलमे नोकरी देब की ? ओऽ हमरा ८५ रुपैया महिनाक हिसाबसँ नोकरी पर रखलक ! हम होटलमे तीन मास काज केलहुँ, ओतय एक दिन कारीगरसँ झगड़ा भऽ गेल, तँ हम स्टेसन पर आबि कए बैसि गेलहुँ, ओतय आठ घंटा बैसल छलहुँ ! चारिटा आदमी सेहो बैसल छलथि, ओऽ आपसमे बात करैत छलथि, जे गुजरातमे बड़ नीक नोकरी भेटैत छैक, से सभ आदमी ओतय चलितहुँ ! हम ई बात अपन कानसँ सुनलहुँ आर हुनका सभकेँ कहलियनि, हमहूँ अपने सभक संग चली? लेने जाएब ? ओ सब कहलथि, चलू। किए नञि लऽ जाएब !
हुनका सभक संग गुजरात पहुचलहुँ, ओइठाम सभ आदमी कपड़ा छपाई केर कंपनीमे काज पकड़लहुँ ! ओतय हमरा १६० रुपैआ महिनाक हिसाबसँ तनखा भेटए लागल ! दिन , महिना , साल बीति गेल, हम सेहो २० सालक भऽ गेलहुँ ! सोचलहुँ जे गाम चलि जाइत छी, ओतय बाबू काकाकेँ कह्बनि, विवाह दान कराऽ देताह, आऽ गामेमे रहब, खेती बारी करब ! फेर एक दिन अचानक मोन पड़ल, जे हमरा बाबु आऽ काका बड़ मारि मारलथि, आऽ घरसँ भगा देलथि। हम गाम नञि जायब !
समय बितल गेल, अचानक एक दिन दरभंगाक एक व्यक्ति भेटलाह, पुछलथि, जे अपनेक घर कतए भेल ? हम अपन घरक पता बिसरि गेल छलहुँ ! केवल अपन गामक नाम बतेलियनि आऽ बाबुक नाम ! ओऽ कहलथि, जे ओहि गाममे तँ १९८७ मे बड़ बाढ़ि आयल छल, ओहि गाममे बहुत लोक भसिया गेल, कतेक घर सेहो उजरि गेल ! पता नञि अहाँक घरक की भेल ! हम कहलियनि, जे हमरो घर फूसेक छल ! पता नञि, ओहो भासि गेल की ठीक अछि ! सुनि कऽ बड़ दुःख भेल, सोचलहुँ, आब की कएल जाय ! ओहि व्यक्तिसँ पुछलियनि ! जबाब भेटल, जे अहाँ एतहि विवाह दान कs लियऽ, हमरा एकटा सुपुत्री अछि हुनकेसँ !
ओहिठाम विवाह केलहुँ, दुटा संतान सेहो उत्पन्न भेल, लक्ष्मी आर आनंद ! दुनुकेँ अएलासँ हमरा अपन परिवार , अपन घर , अपन गाम सभ बेर-बेर याद आबए लागल, मुदा करब तँ करब की ! दुनुटा आठ आर छः सालक भऽ गेल छल ! ओऽ सभ बेर-बेर पुछैत छल, जे हमर बाबा आऽ मैयाँ कतए छथि ! हम मोनमे मात्र ईएह सोची, जे माई आर बाबु आब कतए हेथिन आऽ कोना ई जीबैत हेताह ! जेना हम लक्ष्मी आऽ आनंदक लेल जान प्राण दैत छी, तहिना हमरो माई आर बाबु हमरा लेल प्राण दैत हेताह ! नञि, हमरासँ बड़का भूल भेल, जे हम अपन गामकेँ त्यागलहुँ ! मोनमे मात्र माञि आर बाबुक याद अबैत छल ! जे बाबु केना हेताह, माई हमर कतए हेतीह ! पता नञि काका आऽ काकी कतय हेताह, बेर-बेर मोनमे ईएह खयाल अबैत छल ! सोचलहुँ जे एक महिनाक छुट्टी लए गामसँ घूमि आबी ! आऽ सभ धिया-पुताकेँ सेहो घुमा देबए ! जे कमसँ कम गामक याद तँ अबिते रह्तए !
सभ परिवार मिलि कए हम दरभंगा पहुचलहुँ ! ओतयसँ टेकर कऽ कए बिदेश्वर स्थान पहुचलहुँ, ओतयसँ हम ई नञि जानैत छलहुँ, जे हमर गाम किमहर अछि आऽ हम कतय जायब , हम की करब ! ओतय बाबा बिदेश्वरक पोखरिमे स्नान केलहुँ आऽ बाबाकेँ सेहो प्रणाम केलहुँ ! सभ बच्चा सभकेँ भूख सेहो लागि गेल छल ! सोचलहुँ जे गामक पवित्र भोजन चूडा दही चीनी होइत छञि, से ग्रहण करी ! भोजन केलाक उपरांत होटल मालिकसँ पुछलियनि, जे यौ हमरा पट्टीटोल जेबाक अछि, से हम केना जाएब ! ओऽ हमरा कहलथि जे अहिठामसँ रिक्सा भेटत, ओऽ अहाँकेँ घर तक छोड़ि देत ! हम सभ रिक्सापर बैसलहुँ, रिक्सा बाला भरि रस्ता ईएह पुछैत छल, जे मालिक अहाँक कोन टोल घर अछि ! जबाब किछु नञि भेटैत छल, जे हम रिक्साबाला के कहबइ !
जौँ जौँ हम अपन घरक दिस जाइत छलहुँ, किछु नञि किछु याद जरुर अबैत छल ! रिक्सा बालासँ बस केवल ईएह कहैत छलहुँ, जे कनिक दूर घर आर अछि ! अपन घरक लग जखन गेलहुँ तँ छोटका काका नज़र पड़लाह, हम हुनका चीन्हि गेलियनि, मुदा हमरा ओऽ नञि चीन्हि सकलाह। किएक तँ २६ साल भऽ गेल छल ओऽ बहुत जरुरी काजसँ हाथमे टेंगारी लए जाइत छलथि ! कनेक दूर जखन आगू गेलहुँ, देखलहुँ जे ओऽ फूसिक घर ओहि दिशामे अछि जाहि दिशामे हमरा सभ किछु यादि छल ! सभ ठीक-ठाकसँ याद आबए लागल !
हम जखन दलान पर पहुंचलहुँ, सब हमरा दिस घुरि-घुरि कए देखैत छल, जे ई व्यक्ति अपन परिवारक संग के थिकाह ! हम रिक्सा बालाकेँ पाइ दऽ देलियनि आऽ एकटा छोट छीन बुच्चीसँ पुछलियनि, अपन बाबुक नाम लऽ कए, जे हुनकर घर कोन छियनि। ओऽ बुच्ची कहलथि जे ईएह छियनि हुनकर घर !
देखलो अंगनामे कन्नारोहट होइत छल, सभ जोर-जोरसँ कनैत छल, काकी यै काकी, हमरा छोड़ि कऽ कतय चलि गेलहुँ ! आँगन जखन पहुंचलहुँ, देखलहुँ, ओऽ लाश ओऽ मुर्दा हमर माइक छी ! हम अपन आपकेँ सम्हारि नञि सकलहुँ ! जोर-जोरसँ कानए लगलहुँ! लक्ष्मी आर आनंद पुछलक, जे पापा अहाँ किए कनैत छी ! हम कहलियनि, जे ई अहाँक दादी माइ छथि। ई अपना सभकेँ छोड़ि कए चलि गेलीह। बहुत गलती भेल जे हम एको दिन पहिने किएक नञि अएलहुँ ! हमरा आसमे हमर माइ आइ अपन प्राण त्याग कऽ लेलक ! हम बहुत अभागल छी, हम बहुत पापी छी, जे हम अपन माइ बाबुकेँ बात नञि मानलहुँ, हमरासँ आइ बहुत अपराध भेल ! हम आइ कतहु के नञि रहलहुँ ! एतबामे बाबु आऽ काका सभ क्यो बाँस काटि कए आबि गेलाह, माइक अंतिम संस्कार करबाक लेल ....
( समाप्प्त )


text:
नवका- पुरनका लेख सर्च करु...
बिहार मे चौबीसों घंटा अर्थ ऑवर
देश भर मे 26 मार्च के अर्थ ऑवर मनाएल जा रहल अछि. अर्थ ऑवर पर सभ लोक शनिदिन राति के साढ़े आठ बजे सं साढ़े नौ बजे तक बिजली नहि जलाएताह. स्विच ऑफ रखताह.
मुदा बिहार मे कोन अर्थ ऑवर? बिहार मे त लाइन ओहिना नहि रहैत अछि. आओर आई-काल्हि तं एहन बिजली संकट अछि जे पिछला तीन दिन सं बल्व टिमटिमैबो नहि करल अछि.
बिहार के जतेक चमकय के छल ओबिहार उत्सव पर तीन दिन 22 मार्च सं 24 मार्च धरि पटना मे चमकि गेल. सभ रोड... पार्क... बिल्डिंग... रंगशाला तीन दिन चमकैत रहल...जगमगाएत रहल.
उत्सव खत्म फेर बिहार अन्हारक चपेट मे. ई हाल पूरा बिहारक अछि. लोक सभ जे बिहार उत्सव पर बिहारक गुणगान करय छलाह आब तीन दिन सं लाइट कटला पर अधिकारी -मंत्री के गरिआ रहल छथिन्ह.
बिजली संकट सं राज्य भर मे कोहराम मचल अछि. धरना...प्रदर्शन... रोड जाम सभ भ रहल अछि. बिजली नहि रहला सं शहर मे पानिsक संकट सेहो भs गेल अछि. लोक के जीनाए-मरनाए एक भs गेल छनि.
गाम के लोक तं चापाकल सं काज चला लय छथिन्ह... एहि गर्मी मे गाछ तर बैस किछ ठंडा जाए छथिन्ह . मुदा शहर के सुकुमार लोक कि करथिन्ह? ताव एहन मारि रहल छनि जे बैचेन भेल छथिन्ह.
टंकी सं पानि नहि आबय के कारण चापाकल पर बाल्टी लsक दौड़ि रहल छथिन्ह... कल चलाबय के आदत नहि होए के कारण पसीने -पसीने भs जा रहल छथिन्ह. सभ सं परेशानी तं पानि भरला के बाद बाल्टी के तीन मंजिला- चारि मंजिला मकान पर ल जाए मे भs रहल छनि.
जे लोक...बच्चा सभ के ई सभ नहि करय पड़ि रहल छनि ओ विश्वकप मैच नहि देख पाबय के कारण परेशान छथिन्ह. अगर भारत-पाकिस्तान मैच तक हाल ठीन नहि भेल त माहौल बिगड़ि सेहो सकैत अछि.
असल मे तालचर बिजलीघर के दूटा आओर फरक्का के एकटा यूनिट मे उत्पादन ठप भ गेल अछि. कांटी के सेहो सेहे हाल अछि. बरौनी बिजलीघर सं से मुश्किल सं उत्पादन भ रहल अछि.
एकरे संग केन्द्रीय कोटा सं जे बिजली मिलबाक चाही ओहि मे भारी कटौती करि देल गेल अछि. एक त कोढ़ ऊपर सं खाज वाला हाल भ गेल अछि. केंद्र बिहार के संग पक्षपात जगजाहिर अछि.
बिहार मे जतय करीब ढ़ाई हजार मेगावाट बिजली के जरूरत अछि ओतय मिल रहल अछि सिर्फ सात-आठ सय मेगावाट... एहि मे सं आधा बिजली इमरजेंसी सेवा मे चलि जाएत अछि.
बाकि बिजली मे पूरा बिहार. सोचि सकय छी राज्य के हाल. एकदम सं त्राहि-त्राहि मचल अछि. हालात तं तखन आओर बिगड़ि सकैत अछि जखन बिजली कर्मचारी 27 मार्च सं हड़ताल पर चलि जएताह. ओ सभ हड़ताल पर जाए के घोषणा करने छथिन्ह.
तं कहि सकय छी जे जखन चौबीसों घंटा बिजली ऑफे अछि त केहन अर्थ ऑवर. बिहार लेल तं सदिखन अर्थे ऑवर अछि. कि कहय छी अहां?
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
कलकत्ता. महानगर केर विद्यापति विद्यामंदिर मे साहित्यिक गोष्ठी 'संपर्क' ओ मिथिला सांस्कृतिक परिषद् द्वारा मायानंद मिश्र ओ जीवकांत केर श्रद्धांजलि सभा आयोजित कयल गेल. सांझ ५ बजे सं आयोजित सभा मे शहरक साहित्यकार लोकनि बहुसंख्या मे जुटल छलाह. रामलोचन ठाकुर केर अध्यक्षता ओ मिथिलेश कुमार झा केर सञ्चालन मे कार्यक्रम शुरू भेल. उपस्थित समस्त लोकनि मायानंद ओ जीवकांत केर छवि पर माल्यार्पण कयलनि. आ तत्पश्चात उपस्थित लोकनि दुनू दिवंगत साहित्यकारक प्रति अपन श्रद्धा प्रकट कयलनि.
कार्यक्रम मे रामलोचन ठाकुर, नवीन चौधरी, शंकर झा, योगेन्द्र पाठक 'वियोगी', लक्ष्मण झा 'सागर', नबोनारायण मिश्र, चन्दन कुमार झा, रूपेश त्योंथ, आमोद कुमार झा सहित अन्य लोकनि अपन विचार रखलनि. परिषद् अध्यक्ष सुरेन्द्र नारायण झा सेहो दुनू साहित्यकार लोकनिक अवदान पर इजोत देलनि. पवन मिश्र धन्यवाद ज्ञापन कयलनि. कार्यक्रम मे देवीशंकर मिश्र, रोहित कुमार मिश्र, गंगा झा, ललन, कुमार झा, कामेश्वर झा 'कमल', प्रकाश झा आदि अनेक लोकनि उपस्थित भ' दुनू साहित्यकारक प्रति अपन श्रद्धा प्रकट कयलनि. (Report: मिथिमीडिया ब्यूरो)
कार्यक्रम मे रामलोचन ठाकुर, नवीन चौधरी, शंकर झा, योगेन्द्र पाठक 'वियोगी', लक्ष्मण झा 'सागर', नबोनारायण मिश्र, चन्दन कुमार झा, रूपेश त्योंथ, आमोद कुमार झा सहित अन्य लोकनि अपन विचार रखलनि. परिषद् अध्यक्ष सुरेन्द्र नारायण झा सेहो दुनू साहित्यकार लोकनिक अवदान पर इजोत देलनि. पवन मिश्र धन्यवाद ज्ञापन कयलनि. कार्यक्रम मे देवीशंकर मिश्र, रोहित कुमार मिश्र, गंगा झा, ललन, कुमार झा, कामेश्वर झा 'कमल', प्रकाश झा आदि अनेक लोकनि उपस्थित भ' दुनू साहित्यकारक प्रति अपन श्रद्धा प्रकट कयलनि. (Report: मिथिमीडिया ब्यूरो)


text:
Bindeshwar Thakur
- News
कोरोना कालमे टेलिकमके अवस्था केहन ?
२८/भादो,काठ्माण्डू।कोबिड-१९ के महामारीसँ अर्थतन्त्रमे पसरल मन्दी तथा चैत्र ११ गतेसँ कएल गेल लकडाउनके कारण मोबाइल सेवा प्रदायकके आम्दानी आ मुनाफामे…Read More »
- News
भ्याक्सिन एहि वर्ष सम्भव अछि !
लण्डन(रासस/एएफपी) बेलायतक ख्यातीप्राप्त उत्पादन कम्पनी एस्ट्राजेनेका कोबिड-१९ बिरुद्धक खोप एहि बर्ष अएबाक एखनो सम्भावना रहल बतौलक अछि। बितल मंगलदिन ओ…Read More »
- News
विकास बादमे पहिने जान बचाउ – CM लालबाबु
प्रदेश न.२ के मुख्यमन्त्री लालबाबू राउत कोरोना माहामारी नियन्त्रणकें लेल आठहुँ जिलासँ आएल सबटा सुझावसभकें यथाशीघ्र कार्यान्वयन करबाक बात बतौलनि…Read More »
- News
जनगणनाक लेल प्रश्नावली प्रकाशन
राष्ट्रिय जनगणना २०७८ मे प्रतेक व्यक्ती तथा परिवारसँ विवरण संकलन करबाक लेल प्रयोग होब’ बला घर-परिवारक सूचीकरण तथा मुख्य प्रश्नावली…Read More »
- Articles
चौरचन आ एकर महत्व
चौरचन भादो महिनाकें शुक्ल पक्षमे चतुर्थी तिथिक दिन मनाब बला मिथिलाक एक अति महत्त्वपूर्ण पर्व अछि। एकरा चौरचन,चौठचन्द्र,चौठीचान,चन्द्रमा पूजा आदि…Read More »
- News
पूर्व क्रिकेटरकेँ कोरोना संक्रमण
कोरोनाक एहि माहामारीमे बिना लक्षणेँ देखा संक्रमितसभ बढि रहल अछि। नेपाली पूर्व राष्ट्रिय क्रिकेटर पवन दासके कोरोना संक्रमण भेल अछि।…Read More »
- Story
एकटा विनु बियाहल बापक कथा
”विनु बियाहल बाप” छुरासन ठार नाक,उज्जर धबधब गोलेमोले मुंह,पतरे देह आ पांच हाथके नमगर मरद।देख’ मे एकदम अक्षय कुमार…Read More »


text:
रामबाबू
पटना। पथ निर्माण मंत्री नंदकिशोर यादव घोषणा कएलक जे राजधानी स्थित सगुना मोड़सँ दानापुर स्टेशन केर मध्य नौ लेन सड़कक निर्माण सेंट्रल रोड फंड (सीआरएफ) केर राशीसँ बनाएल जाएत। अहि प्रोजेक्ट पर 72 करोड़ रुपैयाक खर्चा आओत। पंद्रह-पंद्रह मीटर केर दूटा सड़क बनाएल जाएत आऔर बीचमे पांच मीटर केर सेंट्रल वर्ज मेट्रोकें लेल छोड़ल जाएत। अहि प्रस्तावित काजके स्वीकारोक्ति हेतु आवेदन सड़क परिवहन एवं राजमार्ग मंत्रालयकें पठा देल गेल अछि। बेली रोड फ्लाईओवर लगिच पाटलिपुत्र जंक्शन धरि जाए वाला 1.85 किमी सड़कक चौड़ीकरण योजनाक शिलान्यासक अवसर पर पथ निर्माण मंत्री नंदकिशोर यादव ई स्पष्ट कएलनि।
बिहटामे बनय वाला सिविल एयरपोर्ट केर ध्यानमे राखि कएक निर्णय लेल जा रहल अछि। सगुना मोड़ सँ बिहटा जाएमे जाम सँ फिरशानि नैS होय से ध्यानमे राखि कएको सड़क निर्माणकें योजना अछि। सगुना-खगौल रोडमे डीआरएम ऑफिसकें साथ वाला सड़क सेहो विकसित कएल जाएत। रेडिएंट स्कूलसँ रूपसपुर-उसरी चौककें बीच नव सड़क निर्माण कएल जाएत। शिवालासँ बिहटाकें बीच एलिवेटेड सड़कक डीपीआर पर सेहो काज शुरू भS गेल।
पथ निर्माण मंत्री कहलनि कि बेली रोडसँ पाटलिपुत्रा स्टेशन तक बनय वाला जे चारि लाइन वाला सड़कक शिलान्यास भेलाए से अहि वरख दिसम्बर धरि पुर भS जाएत। चौदह करोड़क लागतसँ निर्माण होमय वाला 1.85 किमी लम्बा सड़क पर अगिला मास सँ काज शुरू भS जाएत। अहि अवसर पर केंद्रीय मंत्री रामकृपाल यादव कहलनि कि बिहारक कएक प्रतीक्षित परियोजना केर प्रधानन्त्री मोदी अतिरिक्त राशि दS काज शुरू कराओल अछि। पाटलिपुत्र स्टेशन जाए वाला बाट एखन संकीर्ण अछि जे आब चौरगर भS जाएत।


text:
दरभंगा के वरिष्ठ पत्रकार छथिन्ह आलोक पुंज जी. आलोक जी पत्रकारिता के अलावा जनहित के काज सं सेहो जुड़ल रहय छथिन्ह. इलाका... जिला... राज्य के विकास केना होए... देश केना आगां बढ़य एहि लsक परेशान रहय छथिन्ह.
सोशल नेटवर्किंग साइट फेसबुक पर सेहो एक्टिव रहय छथिन्ह. बिहार के विकास के लsक अपन अभियान चलौने रहय छथिन्ह. विकास के मामला पर हुनकर एकटा बहस पर कइटा कमेंट आएल अछि. मुदा एकटा कमेंट हमर
ध्यान अपना दिस खींचलक.
ओहि कमेंट मे कहल गेल अछि जे बिहार मे किछ विकास नहि भ रहल अछि. राज्य के बेसि लोक आब बाहर रहय छथिन्ह. बाहर कमाय- खाय छथिन्ह. मौज... मस्ती करय छथिन्ह. छु्टटी मे सिर्फ पिकनिक मनाबय लेल गाम दिस जाए छथिन्ह.
एहि कमेंट के बड़ निहितार्थ अछि. ई हमरा सोचय लेल मजबूर करि देलक. बिहार मे नीतीश जीक शासन अएला के बाद विकास के बयार बहल अछि. मुदा अखन बड़ काज बाकी अछि. मुदा जखन ई कमेंट आएल अछि त ओहिना नहि आएल होएत.
कमेंट करय वाला व्यक्ति सेहो वरिष्ठ पत्रकार छथिन्ह. हुनकर कमेंट के ओहिना नहि छोड़ल जा सकैत अछि. हुनकर कहय के अनुसार बिहार मे जे विकास होबाक चाही से नहि भ रहल अछि. बिहारी लोक के जे योगदान देबाक चाही से नहि द रहल छथिन्ह.
बिहारी लोक सिर्फ अपना मे मग्न रहय छथिन्ह. जखन धरि गाम घर मे रहय छथिन्ह. गाम -घर के बात करय छथिन्ह. बाहर गेलाह के बाद जखन धरि कुमार रहलौं गाम-घर अएलौं...बाद मे बाल-बच्चा होएला के बाद सेहो छूटि जाए छनि.
कमाय-खाय के झंझट...नेना-भुटका के पढ़ाबय-लिखाबय...स्कूल के झंझट मे ऐना फंसि जाए छथिन्ह जे बिहार छोड़ि बाहरे के भ जाए छथिन्ह. बिहार सं बाहर रहय वाला अधिकतर बिहारी दिल्ली... मुम्बई... पंजाब... कोलकाता... असम... बंगलुरु जतय रहय छथिन्ह ओतय घर बसा लैत छथिन्ह.
आब जखन बाहरे घर -द्वार बना लैत छथिन्ह... बसा लैत छथिन्ह त दोसर ठाम के चिंता फिक्र केना करथिन्ह? बड़ भेल त माय-बाबूजी के लेल हजार-दू हजार रुपया भेज दय छथिन्ह. अपन कर्तव्य के पूरा समझय छथिन्ह.
दिल्ली... मुम्बई मे सैकड़ों एहन बिहारी मिल जएताह जिनकर बाल-बच्चा कहिओ गाम के मुंह नहि देखने छथिन्ह.
हजारों एहन लोक मिल जएताह जिनका गाम-घर सं कोनो सम्पर्क नहि छनि. दस-दस...पन्द्रह-पन्द्रह साल गाम गेलाह भ गेल छनि.
हमर कइटा जानय वाला एहन छथिन्ह जे गाम-घर के जमीन-दलान बेचsक दिल्ली...नोएडा मे मकान खरीद लेने छथिन्ह. जखन गाम मे किछ रहबे नहि करल त जएताह कsतs. एहन हमरो गाम मे अछि.
बिहार सं बाहर रहय वाला एहन लोक सभ मेल... चैट... ऑर्कुट... फेसबुक सं अपना दिस के लोक सभ सं जुड़ल छथिन्ह. मुदा हुनकर नेना भुटका त अपना के दिल्लीए... मुम्बईवाला समझय छथिन्ह. नहि मैथिली जानय छथिन्ह ... नहि मिथिला के.
ई हाल सिर्फ मिथिला के नहि अछि पूरा बिहार के अछि. बिहार मे पिछला किछ साल एहन रहल जे लोक पढ़ाई-लिखाई सं कमाई-धमाई लेल राज्य सं बाहर जाए लेल विवश भ गेलाह. मजबूरी मे गाम-घर छोड़य पड़लन्हि.
एहि के बाद लाखों लोक के पलायन भेल. कइ गाम मे त एहन कहल जाएत अछि जे कनिओ होसगर छलाह ओ बाहर गेलाह... जकरा कतहुं बास नहि होतन्हि से गाम मे जमल छथिन्ह. एहि मे किछ सत्यता सेहो अछि.
बिहार के जतेक लोक बिहार सं बाहर छथिन्ह ओहि मे बेसि बिहार के पिछड़ापन के कारण बाहर जाए लेल विवश भेल छथिन्ह. मुदा आब जखन बिहार मे माहौल बदलल अछि. देश-दुनिया के बिहार के बारे मे मानसिकता बदलल अछि.
तखन लोक घुमय-फिरय... मेल-मुलाकात के लेल बच्चा सभ के संग होली...छठि मे गाम जाए लागलखिन्ह. मुदा दिल्ली ...मुम्बई मे रहय वाला बच्चा के लेल तं ओ एकटा सही मे पिकनिके अछि. ओ शहर सं गाम देखय जाए छथिन्ह.
वापस लौटला पर स्कूल मे सेहो अपन गाम-घर ने बारे मे बताबय छथिन्ह. मुदा गाम-घर सं जे जुड़ाव लोक के छल ओ ज्यादातर खत्म भ गेल अछि. लोक कई बेर छु्ट्टी मे हिल स्टेशन आ फेर माता वैष्णो देवी... शिर्डी साईं बाबा... बालाजी तिरुपति जनाए पसंद करय छथिन्ह.
दिल्ली...मुम्बई मे रहय वाला आई-काल्हि के बच्चा गाम-घर मे माटि मे नहि रहि पाबय छथिन्ह. बिना बिजली-बाती के हुनका नीक नहि लगै छनि. दू चारि दिन मे गर्मी... ठंड सं परेशान भ जाए छथिन्ह. भागय-भागय करय रहय छथिन्ह.
एहन मे एक बेर अएला के बाद दोसर बेर गाम-घर के प्रोग्रामे नहि बनैत अछि. लोक सं कटल जाए छथिन्ह. गाम-घर के जतेक लोक बड़का-बड़का अधिकारी... आईएएस... आईपीएस... एमबीए... इंजीनियर... डॉक्टर छथिन्ह ओ नहि आबय छथिन्ह.
एहन मे जखन गामे नहि अएताह त गाम के विकास कि करबैताह? गाम जइबै तखन नहि गाम-घर के परेशानी के बारे मे पता चलत? गाम-घर अखनो ओहने अछि. विकास के राह तकैत अछि.
एहिन मे बिहार सं बाहर रहय वाला हम-अहां सभ लोक दिल पर हाथ राखि के सोचिऔं जे हम सभ बिहार के लेल कि क रहल छी? हम बिहार के विकास मे कि योगदान द रहल छी?
कि हम बाहर बैसल-बैसल सिर्फ गप हांकि रहल छी आ फेर किछ कsओ रहल छी ? दिल्ली... मुम्बई मे रहय छी तं एहिठाम के अधिकारी... एनजीओ... कंपनी... संस्था सभ सं मिल कs गाम-घर के लेल किछ करबाउ.
एहि ठामक जानकार लोक... विशेषज्ञ सभ के सेवा लिअ... अहां खुद जानकार छी तं बिहार के विकास के लेल नवका-नवका चीज करु. लोक के प्रेरित करु. गाम-घर मे विकास के बयार बहाउ.
सिर्फ फेसबुक... मेल... चैट तक नहि रहुं. साल मे कम सं कम एक बेर गाम-घर दिस जरूर जाउ. लोक सभ सं मिलु. हुनकर परेशानी जानु. सड़क... बिजली... पानि... उद्योग-धंधा... आईटी... खाद्य प्रसंस्करण के क्षेत्र मे किछ करु.
स्कूल-क़लेज खोलु... बीपीओ... कॉल सेंटर खोलु. अचार... जूस... मखान... माछ... आम... लीची सं जुड़ल काज करु. लोक सभ के रोजगार के लेल किछ करु. उद्यमी बनु. खुद कमाउ... दोसर के सेहो रोजगार दिऔं.
मुदा एहि के लेल पहिने अपना सं खुद पूछु जे अहां बिहार... अपना गाम-घर के लेल कि करि रहल छी आओर कि कs सकय छी ?


text:
नवका- पुरनका लेख सर्च करु...
केंद्रक सौतेला व्यवहार...बिजली कोटा मे कटौती
बिहार सं खबर आबि रहल अछि जे केंद्र सरकार बिहार के बिजली कोटा मे करीब 100 मेगावाट के कटौती करि देलक अछि. बिहार के मुख्यमंत्री पिछला दिन दिल्ली मे प्रधानमंत्री आओर दोसर मंत्री से मिल क बिहार के लेल विशेष दर्जा आओर बिजली... कोयला संग दोसर सुविधा के मांग करलखिन्ह.
मुदा केंद्र सरकार के बिहारक संग पक्षपात पूर्ण रवैया देखिऔ जे ओ बिहारके आओर बिजली देबय के जगह अखन तक बिहार के बिजली मिलय के जे कोटा छल ओहु मे100 मेगावॉट के कटौती करि देलक. ई बिहार के संग सरासर सौतेला व्यवहार अछि.
केंद्र के एहि कदम के बीजेपी... जेडीयू... आरजेडी...एलजेपी के संग... राज्य के कांग्रेसी नेता सभ के सेहो विरोध करबाक चाही. नहि त कांग्रेस के जेहो चारिटा सीट मिलल अछि ओहो खत्म भ जाएत . तखन फेर बिहार मे कांग्रेस के कोनो नाम लेबय वाला नहि रहत.
बिहार मे अखन पटवन के समय अछि. किसान भाई लोक सभ पटवन मे लागल छथिन्ह. एहन मे बिजली कोटा मे कटौती सं जेहो कनि दू-चारि घंटा बिजली मिलैत अछि ओहो नहि मिलत. महंगाई के कारण डीजल... पेट्रोलक दाम ओहिना आसमान पर अछि.
बिहार मे अखन विद्यार्थी सभ के लेल पढ़ाई...परीक्षा के समय अछि. आब लाइने नहि रहत तं पढ़ाई कि होएत ? मटिआ तेल भगवाने भरोस मिलैत अछि. राशन...कोटा के दोकान मे मास-दू मास पर दू -चारि लीटर मटिआ तेल मिलैत अछि. ओहि सं कि होएत?
केंद्र सरकार ऊर्जा मंत्रालय के एहि फैसला पर आब बिहार सरकार काल्हि विरोध जताएत. मुख्यमंत्री सेहो ऊर्जा मंत्री सं शिकायत करि सकय छथिन्ह. लsदsक ई मामला काल्हि सं गरमाएत. अहां सभ सेहो केंद्र के एहि कदम के विरोध के लेल आगां आउ.
भ्रष्टाचार... महंगाई... कालाधन... 2जी... स्विस बैंक... राडिया टेप... आदर्श घोटाला मे फंसल केंद्र सरकार लोक के ध्यान एहिपर हटाबय लेल दसटा तरीका अपना रहल अछि. लोक के ध्याम भटकाबय के कोशिश करि रहल अछि.
मुदा अहां सभ के ओहि सं नहि हटैत एहि पर सेहो विरोध जताबय के जरूरत अछि. केंद्र सरकार के एहि कदम के जतेक विरोध भ सकय करय लेल आगां आउ. सभ बिहारी एकजुट होए. बिहार के संग आब आओर पक्षपात बर्दाश्त नहि कएल जाएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
> भेल स्मारिका विमोचन, जुटलाह कवि लोकनि
कलकत्ता: महानगरक उपनगरीय क्षेत्र रिषड़ा मे 15 अगस्त कें मिथिला नवचेतना समिति अपन छठम स्थापना दिवस मनओलक. एहि अवसर पर समिति दिस सं स्मारिकाक विमोचन सेहो भेल. संगहि कवि सम्मेलन केर आयोजन सेहो कएल जेल जाहि मे महानगरक कवि लोकनि भाग लेलनि.
गोसाओनिक गीत सं शुरू भेल कार्यक्रम केर उद्घाटन प्रसिद्ध समाजसेवी जुगल किशोर झा केलनि. पहिल सत्र मे गीत संगीतक संगहि विभिन्न विषयक विद्वान लोकनि अपन विचार रखलनि. प्रधान वक्ताक रूप मे वरिष्ठ साहित्यकार प्रफुल्ल कोलख्यान अपन वक्तव्य रखलनि त' समितिक अध्यक्ष शिवचन्द्र झा ओ अधिवक्ता ब्रजेश झा सेहो अपन बात रखलनि. एही सत्र मे साहित्यिक सामग्री सं परिपूर्ण स्मारिका केर विमोचन प्रफुल्ल कोलख्यान केलनि. संचालन रंजीत कुमार झा केलनि. दोसर सत्र मे काव्य गोष्ठीक आयोजित भेल जाहि मे बिनय भूषण, नबोनारायण मिश्र, राजीव रंजन मिश्र, उमाकांत झा बक्शी, भास्कर झा, चन्दन कुमार झा, मिथिलेश कुमार झा, विजय इस्सर, कामेश्वर झा कमल, अनमोल झा, अजय तिरहुतिया, आमोद कुमार झा, रंजीत कुमार झा ओ रूपेश त्योंथ अपन कविता पढलनि. सत्र केर संचालन प्रसिद्ध नाट्य निर्देशक गंगा झा केलनि. समस्त कार्यक्रम मे अरुण सिंह सहित समितिक सदस्य लोकनि बेस तत्पर देखल गेलाह.
(Report: मिथिमीडिया ब्यूरो)
(Report: मिथिमीडिया ब्यूरो)


text:
मंगलोर
निर्देशाङ्क: १२°५२′N ७४°५३′E / १२.८७°N ७४.८८°E
मंगलोर (तुळु: कुड्ला ; कोंकणी: कोडयाल; ब्यारि: मायकला; कन्नड: ಮಂಗಳೂರು / मंगलोर) भारत क कर्नाटक प्रान्तक एक शहर छी । ई शहर देशक पश्चिमी भागमे रहल अछि । ई शहरक पूर्वमे पश्चिमी घाटि तथा पशिचममे अरब सागर रहल अछि ।
मंगलोर दक्षिण कन्नड जिलाक मुख्यालयछी ।
भूगोल[सम्पादन करी]
इतिहास[सम्पादन करी]
अरब सागर आ पश्चिमी घाटीक बिचमे रहल मंगलोर सहर बषौसँ बाणिज्य गतिबिधिक केन्द्र रहल अछि । कर्नाटकक नेत्रावती तथा गुरूपुरा नदीसभक संगम स्थलमे बसल मंगलोर कर्नाटकक दक्षिण पश्चिमी तटमे अवस्थित रहल अछि। मंगलोर सहरके प्राचिनकालमे 'नौरा' नामसँ सेहो सम्बोधन करैत छल । मंगलोर नाम मंगला देवी मन्दिरक नामसँ रहल गेल अछि ।[४] मंगला देवी अपुला राजवंशक कुलदेवी छलिन । ई मन्दिर केरला क राजकुमारीक सम्झनामे बनाने छल ।
जनसंख्या[सम्पादन करी]
यातायात[सम्पादन करी]
पर्यटन स्थल[सम्पादन करी]
मंगलादेवी मंदिर[सम्पादन करी]
ई मन्दिरक नामसँ ई शहरक नाम मंगलोर रहल गेल अछि । ई मन्दिर शहरक मुख्य बस बिसौनीसँ ३ किलोमीटर दूरमे रहल अछि । ई मन्दिरके अट्टावरक बलाल वंश द्वारा केरला कऽ राजकुमारीक सम्झनामे बनाने छल ।
कादरी मंजूनाथ मन्दिर[सम्पादन करी]
ई कादरी मंजूनाथ मन्दिर एक ऐतिहासिक मन्दिर छी । ई मन्दिर १०६८ ई. मे बनल छल । वर्गाकर आकारमे रहल ई मन्दिर सबसँ उच्च पहाडमे अवस्थित रहल अछि । मन्दिरमे स्थापित लोकेश्वरक प्रतिमा कास्य धातुक सबसँ उत्तम मानैत अछि । मन्दिरक आगनमे जोगीमठ रहल अछि जहिमे राजा भुपेन्द्रने बनाने अछि । ओत रहल पहाडक चट्टानसभमे गुफासभ रहल अछि जेकरा पाण्डवसभक गुफासँ जानल जाएत अछि ।
सेन्ट अलोयसियस चर्च[सम्पादन करी]
सेन्ट अलोयसियस चर्च नेहरु बस बिसौनीसँ १ किलोमीटर दुरीमे रहल अछि । चर्चक ढोकासभ इटलीक कलाकार एन्टोनी मोशायनी पेन्टीन केने छल । चर्चक निर्माण १८९९ - १९०० ई. मे भेल छल । सेन्ट अलोयसियस कलेज लाइटहाउस पहाडमे अवस्थित अछि जेकर तुलनामे रोमक सिसटीन चेपल संग करैत अछि ।
श्री शरावू महागणपति मन्दिर[सम्पादन करी]
शरावु महागणपति मन्दिर परिसरमा अनेक मन्दिर रहल अछि जे शरावु, कादरी, मंगलादेवी तथा कुदरोली आदि रहल अछि। ई सब मन्दिरसभमे ८०० बर्ष पुरान श्री शरावु शाराबेश्वर मन्दिर सबसँ पुरान लोकप्रिय मन्दिर रहल अछि । ई मन्दिर गणपति क्षेत्रमे अवस्थित अछि।
सन्दर्भ सामग्रीसभ[सम्पादन करी]
- ↑ "Central Excise and Service Tax Location Code (Areas Under the Range West of Mangalore-II DVN (610201)", Central Board of Excise & Customs, अन्तिम पहुँच २००८-०७-०५।
- ↑ "STD Codes for cities in Karnataka", भारत संचार नगर लिमिटेड (BSNL), अन्तिम पहुँच २००८-०७-०६।
- ↑ "List of RTOs", AICDA (All India Car Dealers Association), अन्तिम पहुँच २००८-०४-०८।
- ↑ Kameshwar, G. (2004). Tulu tales: a soota chronicle. Rupa & Co.. आइएसबिएन 978-81-291-0427-4.


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
डाॅ. किशन कारीगर-१. विलुप्त होइत मिथिला के लोक संस्कृति घोड़ा (कठघोड़वा) नाच २.कोन बिरड़ो मे उधिया गेल?कतअ हरा गेल मिथिला के नटुआ नाच?
१
विलुप्त होइत मिथिला के लोक संस्कृति घोड़ा (कठघोड़वा) नाच
आरौ तोरी के देखही रौ घोड़ा लथारो मारै छै? अच्छा चल त
घोड़ावला के छू क देखबै? नै रौ अखनी खूब जोर स लथार फेकै हेलै बलू चोट लगतौ
तब. इह कोनो देह टुटि जेतै की? कनि मनि चोट लगतै त कि हेतै रौ बाद मे देह
झारि लेब कीने?
छै़डा मारेड़, धिया पूता, बुढ़ पुराण सब कोइ गाम घर दिस बेस मोन स घोड़ा नाच देखै जाइ छलै.
आब नै ओहेन घोड़े वला, नै ओहेन डफली बौंसली वला, आ नै ओहेन छमकी नटुए सब रहल आ नै आब तेहेन घोड़ीनाच रहलै? आ नै कतौ आब होइ छै. विलुप्त भेल जा रहलै घोड़ा नाच? पहिने गाम घर, छोट छिन बजार सब दिस घोड़ा (कठघोड़वा) नाच बेस लोकप्रिय रहै आ लोक मनोरंजन के सहज सोहनगर साधन रहै.
डफली वला डफ डफ करै, बौंसली वला बौंसरी बजबै, कैसियो वला धुन बजबै आ नटुआ मेकप केने डांर लचका के नचै आ बीच मे घोरा वला अपना कांख मे रस्सी काठ बत्ति स बनल सजल घोड़ा के टंगने नटुआ संगे रमैक रमैक के नचै.
घोड़ा वला नचैत नचैत बीच बीच धिया पूता दिसी हुड़ैक जाई, आस्ते स लथार फेकै आ छौंड़ा मारेर सब धरफरा के एक दोसर के देह पर खसै?
कोइ धांई भटका खसै त कखनो के छौंडा सब घोड़ा वला के लथारो छू के देखै त घोड़ा वला आरो हुमैक हुमैक के अपना ताले बैंड के धुन पर नचै आ धिया पूता सब घोड़ा के मुँह नांगैर छू के अपनो एक दोसरा के धकैल दै छेलै एना जेना घोड़े वला लथार फेकने होई.आ धिया पूता बुढ़ पुरान, जनिजाति सब भभा हँसै आ घोड़ा वला नचैत नचैत हुड़कैत हुड़कैत सब दिस घूमि घूमि नाच करै आ ओकरा संगे नटुआ सेहो खूब नचै आ लोक मनोरंजन होइ.
घोड़ा नाच काल लोक सब नटुआ आ घोड़ा वला के रूपैया पैसा दै, कतेक छौंड़ा सब त नटुआ के चोली मे आलपिन लगा दस पंच टकही खोंसि दै ताबे एम्हर घोड़ा वला हुड़ैक जाइ आ लोक धड़फरा के भगै आ उ ओकरा देह पर त कोइ ककरो देह पर धरफरा के खसै. नाच देखनिहार लोक सबहक किरमान लागल रहै आ लोक सब भभा भभा हंसै आ लोक सबहक नीक मनोरंजन होइत रहै. बुढ़ पुरान, जनिजाति, आ गामक गनमान्य लोक सब घोड़ा वला, नटुआ, डफली वला सबके हाथे मे रूपैया, खुदरा पाई द अशीरवादी बक्शीस दै जाइ छलै.
पहिने मिथिला मे गाम घर दिसी बियाह शादी, मूरन, मांगलिक काज सब मे घोड़ा नाच अब्बसे होइत रहै. गरीब, गिरहस्थ, लोक सब घोड़े नाच वला के बजबै आ घोड़ा नाच सब जाति वर्गक लोक देखै छलै आ लोक मनोरंजन के नीक साधन रहै घोड़ा नाच. लेकिन आब ई घोड़ा नाच बिलुप्त भेल जा रहलै? बड्ड चिंता के गप जे लोक मनोरंजक घोड़ा नाच आब कतौ देखबामे नै अबै हइ. एकरा सरंक्षित करै लै सरकार आ मिथिला समाज के आगू आबए पड़तै. आब त गामे गामे डी जे बजैए, बाई जी नचैए, अरकेसरा होइए? त के चिंता करतै केकरा बेगरता परतै आ के देखतै घोड़ा (कठघोड़वा) नाच?
२
कोन बिरड़ो मे उधिया गेल?कतअ हरा गेल मिथिला के नटुआ नाच?
हौ कतए के नटुआ एलैइए? फलां ठाम के. इ कहू जे थेहगरीये टा की लटकियो नटुआ सब अएल छै? एह जेबै देखै ले तब ने? थेहगरही, लटकी, छमकी सबटा नटुआ एलैइए, ततेक नीक नचै जाइ हइ से छौंड़ा मारेर सब मारते रूपैया लूटबै जाइ छै आ नटुआ सब नाचै के त थैह थैह केने रहै छै. हं तब त हमहूँ जेबै नाच देखै लै एमकी मने नीक नटुआ सब एलैइए?
मिथिला के लोक संस्कृति मे रचल बसल रहै नटुआ नाच जे लोक मनोरंजक रूपे बेस प्रचलित रहै. मूरन, उपनेन, बिआह दान, नाटक, नाच, छकरबाजी, अल्ला रूदल, दिवाली, छैठ जे कोनो उत्सव होउ ओइ मे नटुआ नाच अब्बसे होइ. आ लोक नटुआ के साज सिंगार, लटक झटक, अदाकारी देख के ओकर नाचब देखै, नटुआ संगे नाइच के आनंदित होइत रहै आ लोक मनोरंजन के नीक साधन रहै.
हमरा मोन परैए जे हमर गाम मंगरौना के दुर्गा पूजा मे भटचौरा के नाटक पार्टी, विरदाबोन के नाच पार्टी सब अबै. दुनू के नटुआ सब तेहेन लटक झटक वला, रोल खेलै वला नटुआ सब रहै जे अपन अदाकारी स देखनिहार के मोन मोहि लै. आ लोक खुशी स झूमि के नटुआ के इनाम दैत रहै. अनदिना त मूरन, बिआह, सब मे बाबूबरही के फूल हसन बैंड पार्टी अबै . उ बैंड वला बेस नामी आ तेकर नटुआ उसमान हुसेन खूब नीक नटुआ रहै ओकर नाचब देखै ले त लोक सौंसे गामक लोक सब अबै.
नटुआ नाच के प्रचलित प्रकार..
1. रोल खेलिनहार नटुआ-
एकरे सब के बोल चाल मे लोक सब थेहगरी नटुआ कहै जाइ छै. इ सब अनुभवी आ उमेरगर कलाकार सब होइ जे अपना नाचब अभिनय आ बेहतर संवाद स लोक के बेस प्रभावित करै जाइ. नाटक देखनिहार लोक सब एकरा मे अपना समाजिक संबध माए, बहिन, भौजाइ, आदि के छवि देखै जाइत रहै.
पाठ (रोल) खेलाएब शुरू करै स पहिने इ नटुआ सब मेकअप, सैज धैज के स्टेज पर अबै आ कहै जाइ हे बाबू भैया सब, हे माता बहिन, अहाँ सब अशीरवाद करै जेबै. लोक इ संवाद सुनि के जोड़दार थौपड़ि तालि बजबै जाइ आ मोने मोन नटुआ के अशीरवाद दै लोक सब जे आइ नीक रोल खेलेतै. नीक नाटक, नाच देखब सुनै जाएब.
रोल खेलाइत खेलाइत उ थेहगरही नटुआ सब दर्शक बीच मे अशीरवादी मंगै ले अबै आ लोक सब के दस, बीस, पचास जे जुड़ै से नटुआ के चाबस्सी रूपे दै.
2. लटकी नटुआ-
नामक अनरूपे इ सब तेहेन सजल धजल रहै आ नचैत काल तेहेन लटक झटक करै जे छौंड़ा मारेर सब त एकरा पर फिदा भऽ जाइत रहै. एतेक फिदा जे नटुआ के कोरा मे उठा लेब, ओकर गाल छूअब, नटुआ के चोली मे आलपिन लगा रूपैया खोंसि देब आ लटकी नटुआ संगे छौंड़ा मारेर के खूब नाचब बेस रमनगर लगै.
बूढ़ पुरान सब सेहो तरे आंखि नटुआ सब पर मोहित होइत रहै आ छौंड़ा मारेर सब पर झूठो खिसियाइ जाइ जे हे तूं सब नटुआ के बेसी नंगो चंगो नै करै जाहि की ताबे छौंड़ा सब नटुआ के बुढ़ पुरान दिस हुलका दै आ खूब पिहकारी होइ. बुढ़ो पुरान सब नटुआ के नीसा मे डूबल देह हाथ डोला के थोड़ बहुत नाचै आ नटुआ के बक्शीस दै. अइ लटकी नटुआ सबहक साज सिंगार, इनाम भेटला पर शुक्रिया अदा करब के आगू त फिल्मी कलाकार सब फिका बूझना जइतै.
जिन बलमा ने दिया रूपैया मैं रखूंगी चोली मे सम्हाइर के, अठ्ठनी हमरा गाल पर आ रूपैया हमरा माल पर.आ तेहेन ने लटक झटक स लोक के मोन मोहि लै जे नवयुबक सब फिदा भऽ जैत रहै. छौंड़ा मारेर सब त अइ लटकी नटुआ सब मे अप्पन प्रेमिका, बहुरिया, भौजाइ आदि के छवि देखै आ बेस लोक मनोरंजन मे डूबल रहै. इ नटुआ सब नाटक, नाच, बैंड पार्टी मे रहैत रहै जे सब गेबो करै आ खूब नचबो करै जाइ.
3. छमकी नटुआ-
इ छमकी सब त रेकार्डिंग डांस कला फिल्मी गीत पर तेना छमा छम नचै जे लोक सब सुइध बुइध बिसरा जाइ. एना एकटिंग करै जे लोक के होइ फिलिम देखै छि. कोठे उपर कोठरी उस पर रेल चला दूंगी, बस एक को कुंवारा रखना, मैने जो घूंघरू बांध लिए सब पर तेहेन रिकार्डिंग डांस होइ से छौंड़ा सब सेहो नचै लगै, खूब पिहकारी सिटी बजै आ लोक रूपैया इनाम दै.शेरो शायरी. रेकोडिंग डांस के जमाना एला पर छमकी नटुआ सब बेस लोकप्रिय भेल रहै. इ सब सब तरहक गीत पर मनमोहक डांस करै जाइ छलै.
4. नटुआ-
इ नटुआ सब बैंड पार्टी, छकरबाजी, नाच पार्टी, ढोल पिपही पार्टी, अल्ला रूदल सबमे रहैत रहै जे पारंपरिक वेश भूसा, पारंपरिक नाच लेल बेस प्रचलित रहै. सजल धजल मेकअप केने चोली पर रूपैया टंगने समाजिक लोक मर्यादा के मान रखने इ नटुआ सब नचै आ लोक के मनोरंजन करै जाइ.
हमरा मोन परैए स्कूलि जीवन मे गाम घर दिस प्रसिद्ध नटुआ सब जेना रामउदगार, रामदुलार पासवान (दुनू सहोदर रहै), सीरिदेब पंडित, उसमान हुसैन, बनैया राम, बबलू मंडल आदि लोक कलाकार सब जेकर नटुआ नाच देखै लेल लोक दूर दूर स अबै. कतेक कलाार सब त अाब अइ दुनिया मे नै रहलै तइयो जे कलाकार सब बांचल छै हुनका प्रति आदर दिर्घायु हेबाक कामना करैत छि.
गाम घर मे नटुआ त सब के मन मोहि लै जेना? नटुआ सबके मेकअप करैत काल धिया पूता के हुलुक बुलुक करब, छौंड़ा मारेर सब के नटुआ मेकअप रूम के पहरेदारी करब, बुढ पुरान सब तकतान करै मे जे नटुआ सबके बेसी नंगों चंगो नै करै जाही, फेर पिहकारी हंसि ठहक्का जे लोकरंग रहै से नटुआ नाच के आरो जीवंत बना दै.
मिथिला समाज लोक कलाकार प्रति सब दिन उदास रहल. बात बात मे दुत्कारि देब जे पढबें लिखमै की नचनीया बजनिया बनमैं? त एना मे के अइ कला सबके जियाअ कए के राखत? भोजपूर वला सब नटुआ नाच (लौंडा डांस) के जियाअ के रखलक त देखियौ जे रामचंद्र मांझी के पद्मश्री अवार्ड भेटलै. आ अपना मिथिला वला सब नटुआ के हेय दृष्टिये देखलक ओहेन प्रोत्साहन नै देलक त आब नटुआ नाच कलाकार नैंहे भेटत? बड्ड भेल त नेपाल,बंगाल,यू पी स बाई जी मंगा के लोक नचा लैइए सैह टा?
नटुआ नाच के पारंपरिक रूप आ उत्सव बला सुआद डीजे, बाई जी मे किन्नौ ने भेटत? असली आनंद त नटुआ नाच मे देखाएत यदि तकियौ त? मिथिला समाजक लोक चिंता कए के देखियौ जे नटुआ नाच के जिआ के राखै परत. नटुआ कलाकार के प्रोत्साहन देबाक अभाव मे,
बड्ड दुखक आ चिंता के गप जे एहेन लोकरंग वला नटुआ नाच आब कतौ हेरा गेल जेना? डी जे, अरकेसरा बाइ जी के बिरड़ो मे कतौ उधिया गेल नटुआ नाच?
अपन मंतव्य editorial.staff.videha@gmail.com पर पठाउ।


text:
कलकत्ता : स्थानीय विद्यापति विद्यामंदिरमे मैथिली मौलिक नाटक 'बूढ़ भेल बलाए' केर समीक्षा बैसक भेल. बेरूपहर 4 बजेसं आयोजित एहि बैसकमे नाटकक लेखक डॉ. योगेन्द्र पाठक 'वियोगी' आ निर्देशक गंगा झा सहित कतिपय नाट्यप्रेमी ओ कलाकार लोकनि उपस्थित छलाह. जीबेन्द्र मिश्र केर अध्यक्षतामे आयोजित एहि बैसकीमे नाटकक त्रुटिपर इजोत देल गेल त' एकर सफल मंचन आ नीक संवाद आ कहिनी केर प्रशंसा भेल.
शिल्पक कमीपर धियान दियओबैत जीबेन्द्र मिश्र बजलाह जे नाटकक अंतमे किछु गड़बड़ी भेल. दृश्य एक्कहि छल समूचा नाटकमे आ बूढ़क आओरो पक्ष एहिमे समाहित कएल जा सकैत छल. नाटकक महिला कलाकार किरण झा केर उपस्थित लोकनि मुक्त कंठसं प्रशंसा केलनि. नबोनारायण मिश्रक अभिनय सेहो लोककें प्रभावित केलक. एहि अवसरपर नाट्यविधाक एक्सपर्ट लोकनिक कमेन्ट सेहो समाहित कएल गेल. कमल मोहन चुन्नू केर कमेन्ट जे 'नाटकमे निर्देशक असहाय बुझेलाह' पर निर्देशक गंगा झा बजलाह जे रिहर्सल केर कमी रहल छल आ से सत्य अछि.
नाटकक प्रकाशनपर लेखक वियोगीक विचार छलनि जे समीक्षा बैसकक बात सभकें धियानमे रखैत किछु दृश्यक पुनर्लेखन होएत आ तखन नाटक प्रेसमे जाएत. दर्शक लोकनि नाटकसं संतुष्ट छलाह त' समीक्षककें अनेको गलती भेटलनि. लाइट, साउंड, दृश्य जनित कमी सबहक बादो नाटक दर्शकक दृष्टिसं सफल कहल गेल. नाटकक विषय-वस्तु मैथिली पारंपरिक विषयसं कनेक हटिक' अछि.
एहि बैसकमे भवनाथ झा, मिथिलेश कुमार झा, दयाशंकर मिश्र, रूपेश त्योंथ, सुधाचंद्र झा आदि लोकनि उपस्थित छलाह.
(रिपोर्ट : मिथिमीडिया ब्यूरो)


text:
स्वाभिमानकेँ ढाहिकऽ माङल ताज नामञ्जूर अछि
जीह बेचिकऽ खरिदल मीठ आवाज नामञ्जूर अछि
सुनैत मधुरगर लगितोमे जँ भाव-भूमि गोङिआइत अछि
ओहन गीतकेँ सजौनहार सभ साज नामञ्जूर अछि
चिक्कन-चुटपुट रूप बनाकऽ नाचि सकै छी अहाँ मुदा
पछबा सिहकीमे बहकैत अन्दाज नामञ्जूर अछि
घुटुर-घुटुर घुटरैत सदा हम पोसी प्रेमक पडबा, तेँ
कोनो रूपमे कतौ उडए से बाज नामञ्जूर अछि
चूल्हि ने पजरल कुटियालए जँ नीर ने निरखै नैनमे
कतबो उन्नत कहबैकाक समाज नामञ्जूर अछि
प्रेमक पोथी पढि-पढिकऽ प्रेमर्षि केओ कहा लिअए
मुदा जे घिरना परसैत हो से काज नामञ्जूर अछि
रोटी अप्पन रहितोमे छै नोन-तेल तँ अनके हाथ
जीह-मोन नइ जुडबए तेहन सुराज नामञ्जूर अछि


text:
नवका- पुरनका लेख सर्च करु...
एहने बिहार चाहय छल कांग्रेस...
मंगलदिन 30 तारीख के भोर मे दिल्ली मे एकटा दुर्घटना के बाद किछ लोक एकटा घायल आदमी के एक अस्पताल सं दोसर अस्पताल मे इलाज के लेल गुहार लगाबैत रहलखिन्ह मुदा इलाज नहि भेल. ओ घायल एम्बुलैंस मे दम तोड़ि देलक. मुदा डॉक्टर... सरकारी अधिकारी के दिल नहि पसीजल. डॉक्टर जिनका हम-अहां भगवान मानए छी आजुक काल मे ओ पैसा के पाछां संवेदनहीन बनि गेल छथिन्ह.
दिल्ली जतय देश के सभ सं पैघ-पैघ अस्पताल अछि ओतय घायल के लsक एंबुलैंस पांच घंटा धरि घुमैत रहल. मुदा एकटा नहि दिल्ली के तीन-तीन टा अस्पताल इलाज करय सं इनकार करि देलक. घायल पांच घंटा धरि तड़पला के बाद दम तोड़ि देलक. कोनो अस्पताल कहलक जे कागजी काज पूरा होए सं पहिने इलाज नहि करब त कोनो बहाना करलक जे इलाज के पूरा सुविधा नहि अछि.
ई दिल्ली के हाल अछि. दिल्ली... देशक राजधानी... जतय राष्ट्रपति... प्रधानमंत्री... आओर सभ मंत्री... एमपी के संग शीला दीक्षित जीक कांग्रेसी सरकार सेहो विराजमान अछि. एतेक मंत्री एमएलए... एमपी... अफसर कोर्ट के रहैत दिल्ली आब आम लोक के लेल सुरक्षित नहि रहल गेल. एहि ठाम घोटाला... भ्रष्टाचार के बोलबाला भ गेल अछि.
बेसि दिन नहि भेल. विधानसभा चुनाव प्रचार के दौरान राहुल गांधी आओर कांग्रेसक तमाम बड़का नेता बिहारक दौरा कएलाह. प्रचार अभियान के दौरान सभ नेता कहैत रहलाह कि बिहार मे विकास चाहैत छी त कांग्रेसक सरकार लाउ. केंद्र आओर राज्य दूनु ठाम कांग्रेस सरकार रहत त राज्यक नीक विकास होएत.
प्रचार करय लेल दिल्ली... महाराष्ट्र... राजस्थान आओर दोसर राज्य के क्षेत्रीय नेता सभक संग सभ केंद्रीय नेता कहैत रहलखिन्ह जे हमर कांग्रेस शासित राज्य के देखु कतेक विकास भ रहल अछि. ओ सभ दिल्ली आओर महाराष्ट्र के तुलना करैत छलखिन्ह. दिल्ली के मुख्यमंत्री दी सेहो गेल छलीह प्रचार करय लेल.
बिहार के विकास के जरूरत अछि मुदा ओहन नहि जेहन कांग्रेस दिल्ली आओर महाराष्ट्र मे करि रहल अछि. विकास के नाम पर कांग्रेस सरकार जनता के पाई के बंदरबांट करि रहल अछि. घोटाला पर घोटाला भ रहल अछि. भ्रष्टाचार बढ़ि रहल अछि. आदर्श हाउसिंग सोसायटी घोटाला... 2जी स्पेक्ट्रम घोटाला... सीडब्ल्यूजी घोटाला जैसन एक पर एक घोटाला सामने आबि रहल अछि. मुदा सरकार कार्रवाई करय सं हिचकि रहल अछि.
सरकार डरि रहल अछि. सरकार मामला के टालय चाहैत अछि. सरकार चाहैत अछि कि किछ दिन के बाद मामला शांत पड़ि जाएत आओर सभ किछ पहिने जकां भ जाएत... आओर एहि बीच कोनो दोसर मामला आबि जाएत त लोक ओहि मे फंसि जएताह. फेर लोक के कोनो चीज कतेक दिन याद रहैत अछि.
मुख्य सतर्कता आयुक्त पी जे थॉमस के नाम के लsक सेहो बवाल भ रहल अछि. हिनका नियुक्त करय के समय विपक्ष विरोध जतएने छल. बीजेपी नेता सुषमा स्वराज एहि पर एतराज जताबैत कहने छलीह जे थॉमस के नियुक्ति सही नहि अछि किएक त हिनका खिलाफ मामला पड़ल अछि...आओर जे खुद पाक साफ नहि ओ दोसर के की जांच करताह.
सीडब्ल्यूजी मामला मे रोज कतहुं न कतहुं छापा पड़ि रहल अछि. ओ त सुप्रीम कोर्ट के कारण सरकार देह-हाथ डोलाबय लेल मजबूर अछि. नहि त लाखों -करोड़ एम्हर ओम्हर भ गेल आओर... मामला सं ध्यान बंटाबय लेल कांग्रेसी नेता सभ अनेरे आरएसएस के सुदर्शन के बयान पर हो-हल्ला करि रहल छल.
सुरक्षा के मामला देखिऔ त बिहार सं खराब हाल दिल्ली के अछि. मुदा एहि पर कोनो कांग्रेसी के जबान नहि खुलत. दिल्ली मे कोनो नहि कोनो ठाम सं अहां के रोज मर्डर...लुटपाट... छेड़छाड़... रेप जैसन खबर मिल जाएत. एहि मामला मे बिहार के ई सभ भने बदनाम क देने होथिन्ह मुदा बिहार दिल्ली सं बेसि सुरक्षित अछि.
एकरा अहां कि कहबय ? कि कांग्रेस एहने बेदर्द...घोटाला-भ्रष्टाचार सं पटल सरकार... बिहार के सेहो देबय चाहय छल. जतय लोक के पानी... इलाज जैसन बुनियादी सुविधा के लेल मारल-मारल फिरय पड़ैत अछि.
सदस्यता लें टिप्पणियाँ भेजें (Atom)


text:
यश राज फिल्म्स
यशराज फिल्म्स (वाइआरएफ) एक भारतीय फिल्म निर्माण आ वितरण कम्पनी छी जे हिन्दी सिनेमा क्षेत्रमे काज करि रहल अछि। सन् १९७० कऽ दशकमे एकर स्थापना भेल छल। ई कम्पनी भारतक सभसँ पैग फिल्म स्टुडियोमे परिणत भेल अछि।[१]
इतिहास[सम्पादन करी]
वाइआरएफक स्थापना सन् १९७० मे भारतीय चलचित्र उद्योगक दिग्गज यशराज चोपड़ा केनए छल। यश चोपड़ा अपन जेठ भाए बिआर चोपड़ाक सहयोगीक रूपमे काज शुरू केलक आ अपन भाएक लेल ५ फिल्म निर्देशित केनए छल। वाइआरएफ प्रोडक्सन पोस्ट प्रोडक्सन, घरेलु आ अन्तर्राष्ट्रिय वितरण, सङ्गीत, घरेलू मनोरञ्जन, मार्केटिङ डिजाइन, डिजिटल इजाजतपत्र, व्यापारिक कारोबार, प्रतिभा प्रबन्धन, ब्रान्ड साझेदारी, सङ्गीत स्टुडियो आ फिल्म स्टुडियोक मूल्य श्रृङ्खलाक लगभग सम्पूर्ण अंश नियन्त्रण करैत अछि। मुम्बई मुख्यालय रहल वाइआरएफ कम्पनीकें अपन पूर्ण इन्टिग्रेटेड स्टुडियो अछि जतय चलचित्र छायाँकनक चरणसभ आ ध्वनि स्टुडियो अछि। सन् २०१२ मे संस्थापक यश चोपडाक मृत्यु भेलाक बाद ओकर बेटा आदित्य चोपड़ा कम्पनीक अध्यक्ष आ प्रबन्ध निर्देशकके पदभार लेलक।
कार्यालय[सम्पादन करी]
भारतमे, वाइआरएफकें मुम्बई, दिल्ली, जालन्धर, जयपुर, अमरावती, इन्दौर, बेङ्गलोरमे वितरण कार्यालयसभक सञ्जाल अछि। तहिना हैदराबाद, कोलकाता, चेन्नई आ कोचीमे एकर कार्यालय अछि। अन्तर्राष्ट्रिय स्तरमे एकर संयुक्त अधिराज्य, संयुक्त राज्य अमेरिका, आ संयुक्त अरब इमिरेट्समे कार्यालयसभ अछि।[२]
सन्दर्भ सामग्रीसभ[सम्पादन करी]
- ↑ "Producers Who Scored at the Box Office", Forbes India (अङ्ग्रेजीमे), अन्तिम पहुँच ५ दिसम्बर २०१८।
- ↑ "Contact Us – Yash Raj Films", yashrajfilms.com, अन्तिम पहुँच २०१८-०४-२७।